Ο αγιογράφος, ο προφήτης και ο… νεοδημοκράτης! | ΠΟΛΙΤΙΚΗ | antinews.gr\nΤου Αργύρη Ντινόπουλου, δημοσιογράφου, πρώην υπουργού\nΗ αναβολή (σύμφωνα με δημοσιογραφικές πληροφορίες) της ψήφισης των μνημονίων κατανόησης και συνεργασίας με τα Σκόπια είναι ο απόηχος από την απογοήτευση αλλά και την οργή στην πατριωτική βάση της Νέας Δημοκρατίας που προφανώς έφτασε στην ηγεσία της.\nΒεβαίως η σχετική είδηση της αναβολής όχι μόνον εξαφανίστηκε («γαργάρα») από τα ΜΜΕ, αλλά μένει και να επιβεβαιωθεί στην πράξη.\nΠρόκειται για το «Μνημόνιο κατανόησης» για οικονομική συνεργασία και για το «Μνημόνιο συνεργασίας» για την επιτάχυνση ένταξης των Σκοπίων στην ΕΕ.\nΑμφότερα τα νομοθετικά κείμενα κατατέθηκαν στην Βουλή στις 14 και 15 Σεπτεμβρίου δηλαδή... πριν από την συνάντηση του Ζόραν Ζάεφ με τον Κυριάκο Μητσοτάκη και με την Κατερίνα Σακελλαροπούλου.\nΟ Ζόραν Ζάεφ (που δεν πραγματοποίησε επίσημη επίσκεψη στην Ελλάδα, αλλά απλώς ήταν καλεσμένος στο συνέδριο του Economist) είναι ο... πρώτος ξένος ηγέτης με τον οποίο συναντήθηκε η Κατερίνα Σακελλαροπούλου μετά την ανάληψη των καθηκόντων της.\nΣε συνέντευξή του στο Euronews ο Ζόραν Ζάεφ αυτό-προσδιορίστηκε (από μόνος του, χωρίς να ερωτηθεί) ως ο «Ζόραν Ζάεφ της συμφωνίας των Πρεσπών» απαντώντας σε ερώτηση για την ένταση Ελλάδας-Τουρκίας.\nΓια να προσθέσει αμέσως μετά την ανάγκη διαλόγου Ελλάδας-Τουρκίας λέγοντας ότι έτσι πέτυχε ο ίδιος (με τον Τσίπρα) τις Πρέσπες!\nΠροηγουμένως ο Ζόραν Ζάεφ εκθείασε τις μάχες του Κυριάκου Μητσοτάκη ως πρωθυπουργού για το ευρωπαϊκό μέλλον και για την ένταξη των Σκοπίων στο ΝΑΤΟ.\nΠαρόλα αυτά τα δύο Μνημόνια κατανόησης και συνεργασίας που ενδεχομένως είχαν ετοιμασθεί ως «δώρο» στον Ζάεφ για την (ανεπίσημη) επίσκεψή του στην Αθήνα... αναβάλλονται.\nΧωρίς να είναι γνωστό μέχρι την ώρα που γράφονται αυτές οι γραμμές πότε θα έρθουν προς ψήφιση αφού ο ΣΥΡΙΖΑ προτίθεται να υποβάλει αίτημα για ονομαστική ψηφοφορία.\nΤο παρασκήνιο μπορεί να είναι δημοσιογραφικά ελκυστικό, αλλά θα εμμείνουμε όχι στην κοινοβουλευτική, αλλά στην εθνική, κοινωνική, αλλά και «νέο-δημοκρατική» ερμηνεία.\nΧιλιάδες παραδοσιακοί ψηφοφόροι της Νέας Δημοκρατίας που ασπάζονται τις θεμελιώδεις αρχές αυτής της παράταξης και συμμετείχαν στα συλλαλητήρια για την Μακεδονία αισθάνθηκαν βαθύτατα προσβεβλημένοι από τον τρόπο με τον οποίο τους αντιμετώπιζαν (τότε) τα σημερινά κυβερνητικά κανάλια (ΣΚΑΙ κλπ.).\n«Κατάπιαν» την ρεαλιστική εξωτερική πολιτική του Κυριάκου Μητσοτάκη στο θέμα των Σκοπίων («θα σεβαστούμε τις Πρέσπες») πάνω στην ανακούφιση για την απαλλαγή από τον Τσίπρα.\nΑλλά «Πρέσπες και στο Αιγαίο» δεν είναι διατεθειμένοι να «καταπιούν».\nΟύτε βλέπουν με καλό μάτι το ενδιαφέρον της Μέρκελ για διαμεσολάβηση στην ελληνο-τουρκική κρίση («βρείτε τα») ούτε εμπιστεύονται τα φιλελληνικά αισθήματα του Μακρόν («Rafale»).\nΒεβαίως οι παραπάνω «αναλύσεις» εκλαμβάνονται ως «απλοϊκές» αλλά εδώ μιλάμε για το πώς σκέπτεται ο κόσμος της Νέας Δημοκρατίας.\nΌχι για το πώς σκέπτονται οι διάφοροι (καλοπροαίρετοι) «σύμβουλοι» του πρωθυπουργού ή υπουργών (πολλοί από τους οποίους «συμβούλους» δεν είναι και Νέα Δημοκρατία).\nΌσο και αν φανεί επίσης «απλοϊκό» οι παιδικές μάσκες-μπούργκες των 6 εκατομμυρίων και (κυρίως) το ότι «κανείς δεν φταίει» για το λάθος υπήρξε ο καταλύτης.\nΓιατί άγγιξε την καρδιά της ελληνικής οικογένειας.\nΔηλαδή λειτούργησε σωρευτικά στην απογοήτευση για την «αλλαγή» στις Πρέσπες, στην ανησυχία για ενδεχόμενες «Πρέσπες» και στο Αιγαίο, στην δυσπιστία για την διαχείριση της πανδημίας και στην αγωνία για την οικονομία.\nΕίναι ακριβώς σε αυτήν την εκρηκτική συγκυρία που οι κυβερνητικοί (παλαιοί «σημιτικοί») αρθρογράφοι προσφέρουν χείριστες υπηρεσίες στην κυβέρνηση.\nΟι «Αγιογραφίες» των ΝΕΩΝ σήμερα (18/09/20) χαρακτηρίζουν «χυδαίες» τις τότε (2019) επιθέσεις (δηλαδή την κριτική) των στελεχών της Νέας Δημοκρατίας προς αυτούς (δηλαδή τον Τσίπρα) που σύνηψαν και στην συνέχεια ψήφισαν την συμφωνία των Πρεσπών.\nΌπως συμβαίνει πάντα αυτός που «αγιογραφείται» (και σκιτσάρεται) από το οπισθόφυλλο των ΝΕΩΝ όταν ο αρθρογράφος επιτίθεται εναντίον της πατριωτικής βάσης της Νέας Δημοκρατίας είναι ο Σαμαράς.\nΑλλά η συνέχεια είναι ακόμη πιο ενδιαφέρουσα και αποκαλυπτική.\nΓιατί ο Σαμαράς «αγιογραφήθηκε» (και σκιτσαρίστηκε) και πριν εννέα μήνες (στις 30/01/20) πάλι στο ίδιο οπισθόφυλλο, τότε με αφορμή την τροπολογία για την πολυϊδιοκτησία των ποδοσφαιρικών ΑΕ. (ΠΑΕ).\nΟ «αγιογράφος» έκανε την... πρόβλεψη (από τον Ιανουάριο!) ότι αυτό που ζήσαμε στο «Μακεδονικό» θα το ζήσουμε «χωρίς αμφιβολία» και στα ελληνοτουρκικά όπου «έχει ήδη ξεκινήσει μια υπόγεια ή λιγότερο υπόγεια επίθεση εναντίον όσων τάσσονται υπέρ της Χάγης».\nΜιλάμε όχι για «αγιογράφο», αλλά για «προφήτη»!\nΤο καλλίτερο: το πρωτοσέλιδο της ίδιας εφημερίδας την ίδια ημέρα (30/01/20) είχε βασικό τίτλο: «Τι θα γίνει αν κινηθούν οι Τούρκοι» δίπλα σε φωτογραφία εναγκαλισμού Μητσοτάκη-Μακρόν.\nΝαι όλα αυτά πριν από το Oruc Reis και πριν από τον κορωνοϊό.\nΑλλά υπάρχει και επίλογος που μας πάει πολύ πιο μακριά.\nΣε «αγιογραφία» του Σαμαρά ως πρωθυπουργού και μάλιστα μόλις έξι ημέρες πριν από τις εκλογές της 25ης Ιανουαρίου 2015.\n«Σκιτσάροντάς» τον στο προεκλογικό οπισθόφυλλο των ΝΕΩΝ ο αρθρογράφος τον κατηγορούσε γιατί επέμενε (ο Σαμαράς) ότι αν ο ΣΥΡΙΖΑ κέρδιζε τις εκλογές θα γέμιζε τα νησιά με λαθρομετανάστες.\nΣτην ίδια «αγιογραφία» εκείνος ο αρθρογράφος (σήμερα είναι στην «Καθημερινή») «σφράγιζε» με έμμεσο, αλλά σαφέστατο τρόπο την νίκη του Τσίπρα, αυτού του ίδιου Τσίπρα που υπέγραψε τις Πρέσπες.\nΗ πατριωτική (δηλαδή η πλέον στέρεη) βάση της Νέας Δημοκρατίας μπορεί να μην γνωρίζει όλες αυτές τις «αγιογραφίες» των προφητών.\nΑλλά ο απλός νεοδημοκράτης διαισθάνεται (με αλάνθαστο λαϊκό αισθητήριο) την κρίσιμη στιγμή του «ως εδώ» στα εθνικά θέματα.\nΝεα Σημιτοκρατια18/09/2020 21:28:59\n«Όχι για το πώς σκέπτονται οι διάφοροι (καλοπροαίρετοι) «σύμβουλοι» του πρωθυπουργού ή υπουργών (πολλοί από τους οποίους «συμβούλους» δεν είναι και Νέα Δημοκρατία).»\nΔεν είναι μόνο οι περισσότεροι σύμβουλοι αλλά και μεγάλος μέρος των υπουργών αυτής της κυβέρνησης δεν έχει καμιά σχέση με την ΝΔ και την ιδεολογία της. Ο περισσότεροι μάλιστα την έχουν πολεμήσει στο παρελθόν.\nΤώρα πως ξεγέλασε ο Μητσοτάκης τους νεοδημοκράτες και τους πήρε την ψήφο τους είναι άλλη ιστορία. Για ένα όμως πράγμα να είναι σίγουρος. Στις επόμενες εκλογές όποτε και αν γίνουν δεν θα έχει τις ψήφους τους. Ας τον ψηφίσουν όλοι αυτοί που προωθεί παντού οι σημιτικοί και οι ποταμίσιοι.\nGeorge N@ Νεα Σημιτοκρατια19/09/2020 07:45:39\nΜε ποιά ιδεολογία της ΝΔ δεν έχει σχέση?\nΜέχρι τώρα η ΝΔ επίσημα έχει δηλώσει δύο\nΤο "ριζοσπαστικό φιλελευθερισμό" του ιδρυτή της που δυστυχώς ποτέ δεν εξήγησε τι είναι με αποτέλεσμα να χαθεί η μοναδική ευκαιρία συνεισφοράς του στην πολιτική επιστήμη και τον "κοινωνικό φιλελευθερισμό" που σε αντίθεση με τον "ριζοσπαστικό" είναι υπαρκτή ιδεολογία του Κέντρου και της Κεντροαριστεράς\nΓνωστή διεθνώς , σημαίνει συγκεκριμένα πράγματα σε αντίθεση με τον "ριζισπαστικό" που δεν σημαίνει απολύτως τίποτα αντιπροσωπευτικό της ιδεολογικής συγκρότησης του "εθνάρχη"\nΚαι δεν την πήγε σε αυτή την ιδεολογία ο Κυριάκος. Η ΝΔ το είχε αποφασίσει πριν από αυτόν, είναι η επίσημη θέση του κόμματος και φιγουράρει παντού\nΟπότε αν δεν ειναι ο Κυριάκος Κεντρώος και άρα ακριβώς ότι λέει το κόμμα ότι πρέπει να είναι, τότε τι είναι?\nΔεξιός? Κομμουνιστής? Αναρχκός?\nΤο πιθανότερο βέβαια είναι άλλοι να μην πρόσεξαν την ταμπέλα στο κόμμα και να μην κατάλαβαν που μπήκαν\nΑλλά αυτό δεν είναι πρόβλημα του Κυριάκου\nΝεα Σημιτοκρατια@ George N19/09/2020 19:41:47\nΠριν γράψουμε τις απόψεις μας και τα σχόλια μας να διαβάζουμε πρώτα το κείμενο\nΕγώ δεν γράφω παραπάνω για την ιδεολογία του Μητσοτάκη υιού (ο Κων. Μητσοτάκης είχε ιδεολογία, θα τα πούμε στη συνέχεια). Αναφέρομαι στους υπουργούς Χρυσοχοΐδη, Λευτέρη Οικονόμου (πρώην υπουργό του ΠΑΣΟΚ και υφυπουργού του Χρυσοχοΐδη), τον Γεραπετρίτη, την Σδούκου (πρώην δ/ντρια του γραφείου του Υπ. Γιαν. Μανιάτη), Σκέρτσο, Περακάκη και τον πρώην συνεργάτη του Λαλιώτη τον Θεοδωρικάκο κλπ. Δεν αναφέρω τους γενικούς γραμματείς και διάφορους αξιωματούχος του Σημιτικού Πασοκ που επανδρώνουν τον κρατικό μηχανισμό που είναι άλλοι τόσοι.\nΌλοι αυτοί όπως αναφέρει και ο συντάκτης του άρθρου, ο εκλεκτός Αργύρης Ντινόπουλος δεν είναι ΝΔ και προφανώς δεν εμφορούνται από την ιδεολογία της ΝΔ. Ήταν είναι και θα είναι απέναντι στο ιδεολογικό κορμό της ευρύτερης ελληνικής κεντροδεξιάς παράταξης που είναι ο Φιλελεύθερος Πατριωτισμός.\nΟ Μητσοτάκης υιός σε αντίθεση με τον πατέρα του (που υπήρξα θαυμαστής του) είναι σοσιαλδημοκράτης υπηρέτης της διεφθαρμένης ντόπιας ολιγαρχίας και της Μερκελ. Από τις μέχρι τώρα κινήσεις του και τις επιλογές του δεν έχει καμιά σχέση με τον φιλελευθερισμό αλλά και ούτε με τον πατριωτισμό (βλέπε κολοντούμπες στο μακεδονικό και τις συζητήσεις για τις Πρέσπες του Αιγαίου)\nΓια τον "ριζοσπαστικό φιλελευθερισμό" συμφωνώ με τις απόψεις σου, ότι είναι μια ανοησία. Είναι γεγονός ότι ο εθνάρχης ήταν πολύ καλός στη διοίκηση αλλά από μόρφωση και γενικότερες γνώσεις εφαρμοσμένης πολιτικής, μάλλον υστερούσε (βλέπε αυτό το έκτρωμα που λέγεται Ελληνικό σύνταγμα δικής του έμπνευσης)\nΝεα Σημιτοκρατια@ Νεα Σημιτοκρατια19/09/2020 20:37:24\nΠατριωτικός Φιλελευθερισμός όχι Φιλελεύθερος Πατριωτισμός\nψυχραιμια@ Νεα Σημιτοκρατια19/09/2020 21:07:35\nΕφ όσον έχεις αντίρρηση και για τον Χρυσοχοίδη και τον Οικονόμου καιρός να τα πούμε στα ίσια :\nέχουν τη θέση που έχουν διότι αυτοί συνέλαβαν την κομμουνιστική οργάνωση 17 Νοέμβρη που σκότωνε δεξιούς πολιτικούς αλλά οι "γνήσιοι" δεξιοί υπουργοί ήσαν ΑΝΙΚΑΝΟΙ να πιάσουν.\nΝεα Σημιτοκρατια@ ψυχραιμια19/09/2020 21:34:53\nΣυμνφωνώ με το επιχείρημα σου!\nΓια αυτό και στις επόμενες εκλογές όποτε γίνουν πρέπει να ψηφίσουμε Κιναλ-πασοκ και συριζα, γιατι με την δική σου λογική βγάζουν ικανότατους υπουργούς ενώ η ΝΔ βγάζει ανίκανους (συμπεριλαμβανομένου και του Κυριάκου!)\nairman@ ψυχραιμια19/09/2020 22:11:53\n"... αυτοί συνέλαβαν την κομμουνιστική οργάνωση 17 Νοέμβρη που σκότωνε δεξιούς πολιτικούς ..."\nΤώρα που το λέτε τους θυμάμαι να ξετρυπώνουν τον Κουφοντίνα από το κρησφύγετό του και να τον σέρνουν στη ΓΑΔΑ. Καλύτερα λοιπόν να μη συζητάμε πως εξαρθρώθηκε η 17Ν και ποιοι ενεπλάκησαν.\nΕπιπλέον μεταξύ αυτών που εκτέλεσε η τρομοκρατική οργάνωση 17Ν περιλαμβάνεται ένας πολιτικός, ο Παύλος Μπακογιάννης, και δύο δεξιοί εκδότες εφημερίδων.\nina@ ψυχραιμια19/09/2020 22:54:15\nΌχι και επιτυχία του ,τη στιγμή που όλες οι μυστικές Υπηρεσίες Αγγλίας ΗΠΑ κλπ ειχαν εγκατασταθεί μόνιμα στην Αθήνα και είχαν μάλιστα προαναγγείλει το τρόπο σύλληψης σε "λαθος" της οργανωσης που και έγινε με το σκάσιμο της βόμβας πάνω τους , που σημαίνει οτι τους ήξεραν ,τους προμήθευαν και περίμεναν\nGeorge N@ Νεα Σημιτοκρατια20/09/2020 06:45:44\nΚι όμως οι Πασόκοι της εκσυγχρονιστικής πτέρυγας, οι σημιτικοί δηλαδή, δεν είναι μόνο δίπλα στην ιδεολογία του Κυριάκου (σοσιαλδημοκρατία) αλλά και δίπλα στην επίσημη ιδεολογία της ΝΔ (κοινωνικός φιλελευθερισμός)\nΕνα κλικ διαφορά έχουν αυτά τα δύο\nΥπάρχουν βέβαια πολλοί στη ΝΔ (ή από τη ΝΔ) που θεωρούν ότι κάποτε αυτή ήταν κάτι άλλο.\nΚαι ήταν! Μόνο που αυτό το κάτι ήταν ένα τριτοκοσμικό κόμμα που πίστευε σε κρατικούς ("στρατηγικούς" τους έλεγε) τομείς της οικονομίας, κρατικές τράπεζες, κρατικά ηλεκτονικά ΜΜΕ, έβαζε φόρο σε...κυβικά εκατοστά μηχανών εσωτερικής καύσης! και σε φιλμ που τα έβλεπε ως είδος πολυτελείας ενώ θεωρούσε βασικά ανθρώπινα δικαιώματα όπως της ιδιοκτησίας...λεπτομέρειες (υπόθεση Ανδρεάδη)\nΤο πέρασμα της ΝΔ από τον ανατολίτικο δεσποτισμό στη σοσιαλδημοκρατία είναι μια κατάκτηση τιου πολιτικού μας συστήματος.\nΑν μη τι άλλο θέλουμε και μια Ευρωπαική δημοκρατική Αριστερά\nΑπό εκεί και πέρα υπάρχει ένα τεράστιο κενό από κέντρο έως δεξιά αλλά δεν είναι η ΝΔ αυτή που θα το εξέφραζε όπως άλλωστε δεν το έκανε σχεδόν ποτέ\nΜε εξαίρεση βέβαια τον πατέρα Μητσοτάκη που ήταν φιλελεύθερος κενρώος αλλά τελικά ξένο σώμα μέσα στη ΝΔ που ήταν πολύ πιο (τριτοκοσμικά) αριστερή\nΔεν είναι τυχαίο ότι έφυγε ο Μάνος, ο Ανδριανόπουλος κτλ\nΤι να κάνανε μες στους παλαβούς? ΚΚ Β' και συνολική -κι όχι μόνο οικονομική- χρεοκοπία της χώρας η κληρονομιά αυτής της ΝΔ\nψυχραιμια@ George N19/09/2020 21:04:11\nΟλα αυτά είναι προκαλύμματα ρουσφετολογικών καταστάσεων.\nΑλλωστε φαίνεται από την διαμαρτυρία γιατί ήλθαν στο κόμμα πασόκοι.\nGeorge N@ ψυχραιμια20/09/2020 06:51:42\nΑνεξάρτητα από προθέσεις που δεν μπορώ να τις ξέρω και δεν θα με ενδιέφεραν κιόλας, τα άρθρα και τα σχόλια εκφράζουν συνήθως προβληματισμό που είναι γόνιμος\nΣε ένα πολιτικό forum όπως εδώ αυτό είναι που έχει σημασία.\nΟι αντιθέσεις και η ενδεχόμενη σύνθεση\nΘεόδωρος Hellados18/09/2020 21:45:07\nΜόνο και μόνο επειδή το αναφέρετε, όπως και άλλοι, θα ρωτήσω εσάς που γράφετε επώνυμα αλλά και όσους άλλους το πιστεύουν:\nΤότε υπήρχαν τα Μακεδονικά Σωματεία και οι Οργανώσεις των Μακεδόνων που καλούσαν στις συγκεντρώσεις και τα συλλαλητήρια για τη Μακεδονία, κε Ντινόπουλε.\nΤώρα ποιος θα καλέσει σε συγκεντρώσεις διαμαρτυρίας για τις "Πρέσπες του Αιγαίου";\nΟρίστε, πείτε ποιος..\nΝα, αύριο εγώ κατεβαίνω με την Ελληνική Σημαία μου στο Σύνταγμα ή στην Πλ. Αριστοτέλους.\nΠοιος θα τ' οργανώσει;..\nψυχραιμια@ Θεόδωρος Hellados18/09/2020 22:10:21\nΟ αρθρογράφος εξελέγη βουλευτής με τη ΝΔ το 2007.Λίγες ημέρες μετά ο Καραμανλής διάβασε τις προγραμματικές δηλώσεις της κυβερνήσεώς του.Στις δηλώσεις αυτές έλεγε ότι η Ελλάδα θα επιδιώξει λύση στο θέμα των Σκοπίων με μία σύνθετη ονομασία για τη χώρα αυτή.Υπερψήφισε και αυτός και άλλοι πολλοί π.χ. Καμμένος τις δηλώσεις αυτές.\nΚράντωρ@ ψυχραιμια19/09/2020 10:07:54\nΤα Σκόπια δεν είναι χώρα αλλά ένα αυθαίρετο τεχνητό κράτος κατοικούμενο από διαφορους λαούς.\nΥπήρξε κέντρο δράσεως των κομιτατζήδων με δυσάρεστες περιπέτειες για τους Έλληνες της περιοχής.\nΜε την κατάληψη της Βαρντάσκα από τους Σέρβους το 1912, η οργάνωση τους το vmro εγκαταστάθηκε στην Σόφια.\nΚατά τις εκκαθαριστικές επιχειρἠσεις του 1948-9 στα σύνορα οι σκοπιανοί επάνρωναν κατά 50% της ένοπλες συμμορίες του ΔΣΕ.\nΘεόδωρος Hellados@ ψυχραιμια23/09/2020 11:04:49\nΕντάξει, ευχαριστούμε για την πληροφορία..\nΤο ξέρουμε ότι ήταν όλα από τότε (1992) κανονισμένα..\nΠερίμεναν να βρουν την Ελλάδα σε αδύναμη θέση για να την καταφέρουν.\nΟ ΑΣ αντέδρασε και τον στείλανε (και γι' αυτό).\nΤώρα, μετά τον αριχπροδότη χαζονταουλιέρη, ο δικός σας είναι ο κατάλληλος διαχειριστής/ εκτελεστής για το ξεπούλημα του Αιγαίου και της Ανατολικής Ελλάδας..\nKOSTAS70@ Θεόδωρος Hellados19/09/2020 00:47:52\nΟι Πρέσπες ήταν η "γενική δοκιμή".\nΤο μικροελλαδικό πολιτικό σύστημα αποδείχτηκε ακόμα μια φορά συμφεροντολόγο σε βαθμό εσχάτης προδοσίας.\nΟι ξένοι προστάτες του εξασφάλισαν ατιμωρησία, οι προδότες πολιτικοί τους εξασφάλισαν ότι θα ικανοποιούν πλήρως τα συμφέροντά τους (των ξένων).\nΈρχονται πολύ χειρότερα στα ελληνοτουρκικά.\nΘα "περάσουν" και αυτά.\nΤο θέμα δεν είναι ποιος θα βγει στο δρόμο να φωνάξει. Και για τη Μακεδονία φώναξε ο κόσμος αλλά αγνοήθηκε επιδεικτικά.\nΤο θέμα είναι ποιος (και ΑΝ) θα τιμωρήσει τους προδότες.\nΘεόδωρος Hellados@ KOSTAS7023/09/2020 10:53:56\nΓια να υπάρξει κάποιος να τιμωρήσει του προδότες, φίλε Κώστα, θα πρέπει πρώτα να κατέβει ο πατριωτικός κόσμος στους δρόμους και να κάνει το πατριωτικό κίνημα.\nΑυτό θα πρέπει να γίνει για μήνες, τουλάχιστον.\nΜετά αυτό το κίνημα θα πρέπει να συγκροτηθεί σε πολιτικό ρεύμα, να συμπεριλάβει και άλλα ευρύτερα κοινωνικά στρώματα που δεν συμμετείχαν ως τότε και να μετατραπεί σε πολιτική παράταξη.\nΜετα θα πρέπει να λάβει μέρος σε Εθνικές εκλογές και να αποκτήσει παρουσία στην ΒτΕ.\nΜετά θα πρέπει να αποκτήσει κυβερνητική παρουσία μαζί με άλλες πατριωτικές δυνάμεις, υπό μορφή πολιτικών κομμάτων (ποιων;)\nΚαι μόνο τότε ή στην επόμενη φάση που θα αποκτήσει κυβερνητική αυτοδυναμία, θα μπορέσει να καταδιώξει, συλλάβει και δικάσει του προδότες..\nΠρος το παρόν, οι συγκεντρώσεις άνω των 50 ατόμων απαγορεύονται, λόγω κορωνοϊού..\nΚλειώ 21@ Θεόδωρος Hellados23/09/2020 14:57:18\nΕνα κίνημα πατριωτών,Θεόδωρε,δεν είναι πάντα υποχρεωτικό να ''οργανωθεί''!Ο όρος ''κίνημα''μπορεί,κάλλιστα,να λάβει τον χαρακτήρα ενός άτυπου δημοψηφίσματος,καταδεικνύοντας σαφέστατα τις προθέσεις των πολιτών,που λαμβάνουν μέρος σ'αυτό.Κανένα κόμμα δεν μπορεί πια να προκύψει από τους διαμαρτυρόμενους πολίτες,που ήταν πάντα υπερκομματικοί στην συμμετοχή τους και τώρα πια,πάρα πολύ καχύποπτοι με την συμπεριφορά των επαγγελματιών πολιτικών.Το τελευταίο ''κίνημα'' που οργανώθηκε(καταστροφή για την Ελλάδα) από έναν super επιτήδειο αρχηγό ήταν το Πασόκ.Που επέφερε το τέλος των ''κινημάτων'',το τέλος των ψευδαισθήσεων!Τα συλλαλητήρια για τις Πρέσπες,είχαν τον χαρακτήρα του απόλυτου ''παρών'',αποτροπής απίστευτων αντεθνικών αποφάσεων,ήταν υπερκομματικά και γι'αυτό αδάμαστα(έτσι έγινε και τρέλαναν τους ''οργανωμένους''που τα κατασυκοφάντησαν).Τώρα,γιατί οι δεξιοί πατριώτες συσπειρώθηκαν στην ΝΔ,είναι γνωστοί οι λόγοι.Και οι συνέπειες των αβελτηριών της,οδήγησαν ,τώρα,σε ακραία καχυποψία.Γι'αυτό,κανείς να μην ελπίζει να ''οργανώσει''πατριώτες,που δεν δίνουν δεκάρα πλέον για κομματικές συντεχνίες,που τις βλέπουν μόνο σαν μηχανές διεκπεραίωσης,(συνήθως)αποφάσεων ''τρίτων'',που έχουν εκπροσώπους τους στην χώρα ''μας'',που είναι γραφειοκράτες χαρτογιακάδες ή βαλκαν-λαϊκιστές ''πρόεδροι''εναλλάξ.Τα συλλαλητήρια,για να κλείσουμε το θέμα,είχαν τον κινηματικό χαρακτήρα της παρουσίασης των πολιτών,όπως,όταν τους καλεί η Πατρίδα.Και ποτέ,σ'αυτές τις στιγμές,δεν ''κατεβαίνουν''κατά παρατάξεις!Αλλά,κατά συνείδηση....\nΘεόδωρος Hellados@ Κλειώ 2123/09/2020 16:02:58\nΑγαπητή Κλειώ21, εγώ απάντησα στον σχολιαστή KOSTAS70 του οποίου εκτιμώ τις απόψεις και τον λόγο και έχουμε συνομιλήσει αρκετές φορές, ιδιαίτερα κατά το χρονικό διάστημα πραγματοποίησης των συλλαλητηρίων για τη Μακεδονία.\nΕπειδή ρωτάει, "ποιος θα τιμωρήσει του προδότες", του απαντώ πως θα μπορούσε να γίνει, ρεαλιστικά, με τα τωρινά δεδομένα.\nΕκτός αν γινόταν πόλεμος και στο τέλος έπαιρνε την εξουσία μια Εθνική κυβέρνηση, θα μπορούσε να τους τιμωρήσει και πιο γρήγορα.\nΑλλά βλέπεις κανείς δεν θέλει πόλεμο..\nΕσύ αναφέρεσαι στην άδολη και Εθνικά αυθόρμητη ανταπόκριση των πατριωτών Ελλήνων όταν ξεπουλούσαν την Μακεδονία μας. Ήμουν κι εγώ "στο πόλεμο τοξότης" εκεί, τότε..\nΑυτή η αναταπόκριση και η αρχική δυναμική δεν φτάνουν όμως για να πάρεις την εξουσία..\nΑυτές εξασθενούν μετά από λίγο. Ρώτα κανάν κομμουνιστή στο ΚΚΕ ή στον Σφύριζα και θα στο πει..\nΤην εξουσία, οι πατριώτες, μόνο με τον τρόπο που εξηγώ μπορούν να την πάρουν.\nΓιατί αν δεν έχεις την εξουσία, δεν κάνεις τίποτε..\nΘα σε πλακώνουν στο ξύλο και στα δακρυγόνα, μετά θα πηγαίνεις σπίτι σου, το θέμα θα ξεχνιέται και οι ξενόδουλοι πολιτικοί της επαρχίας της Νέας Τάξης, Γιουνανιστάν με τ' όνομα, θα εκτελούν απερίσπαστοι πια τους όρους του συμβολαίου που υπέγραψαν για να πάρουν την εξουσία..\nΚάποιος Κούλης Mε Εξαπάτησε18/09/2020 22:52:30\nΑργύρη, είσαι παλικάρι, αλλά κάποτε πρέπει να τελείωσουν τα λόγια και να αρχίσουν οι πράξεις.\nΌσο ο Σαμαράς και ο Καραμανλής τον ανέχονται πού έβαλε όλο το Σημιτικό ΠΑΣΟΚ στην ΝΔ να κάνει κουμάντο, τόσο συνένοχοι γίνονται και μάλιστα έχουν μεγαλύτερη ευθύνη.\nΜία κουβέντα να πει ο Καραμανλής εναντίον αυτου που ψηφίσαμε από λάθος, τον τέλειωσε. Και μετά θα πάρει σειρά ο Σαμαράς για το "τεχνικό" μέρος.\nΠρέπει να τελείωνει αυτός ο τύπος. Απορώ γιατί όλη η Ελλάδα δεν είναι στα κάγκελα αλλά η πανδημία του ήρθε κουτί.\nSergios@ Κάποιος Κούλης Mε Εξαπάτησε21/09/2020 15:57:04\nΣωστός μέχρι κεραίας. Η απορία σου (στο τέλος) είναι και δική μου απορία, αλλά βλέπεις, η ελληνική κοινωνία δεν έχει μάθει ακόμη (κι ας πέρασαν σχεδόν 150 χρόνια κοινοβουλευτικού βίου) να ψηφίζει, σύμφωνα με το εθνικό συμφέρον και το ποιός το αντιπροσωπεύει καλύτερα. Τουλάχιστον εγώ, στο άκουσμα της ανάληψης της ηγεσίας του κόμματος από τον Μητσοτάκη, αρνήθηκα να ψηφίσω τη ΝΔ. Ψήφισα Φαήλο, ξέροντας εκ των προτέρων ότι ο «υιός», όχι μόνο είναι ακατάλληλος για να πάρει το χρίσμα του επόμενου πρωθυπουργού, αλλά ούτε καν να ηγείται ενός ιστορικού κομματικού σχηματισμού, που πάντα εξέφραζε το πατριωτικό κομμάτι του ελληνικού λαού. Εγώ είμαι παιδί της καραμανλικής ριζοςπαστικής πατριωτικής «δεξιάς» και την ιστορία των Μητσοτακαίων την γνωρίζω από την καλή και την ανάποδη. Για να είμαι ειλικρινής, η ΝΔ τα τελευταία 30 χρόνια, με πληγώνει αφάνταστα. Και αναμφίβολα οργίζομαι, που - ο περί ού ο λόγος - θα αμαυρώσει την πατριωτική παράταξη με τον μαύρο συμβιβασμό για τον διαμοιρασμό του Αιγαίου. Μακάρι να κάνω λάθος, αλλά δεν το νομίζω. Εξ άλλου, οι πράξεις του αυτό προμηνύουν. Και μια ...πρόβα από το τι θα επακολουθήσει όταν αυτός αναλάβει την πρωθυπουργία, την είδαμε όλοι στο θέμα των Σκοπίων. Δεν είχε πείσει ούτε μια φορά ότι έκανε προσπάθειες για να αποτρέψει το Εθνικό Έγκλημα του 2019. Κακόγουστο θέατρο έπαιζε κι αν δεν ηγείτο ενός ιστορικού κόμματος αφ’ ενός και αφ’ ετέρου αν ο λαός δεν ήθελε σαν τρελός να ξεσκίσει τον συρφετό των εθνομηδενιστών του ΣΥΡΙΖΑ, ο...Κούλης δεν θα έβλεπε ποτέ το Μέγαρο Μαξίμου.\nΗ πατρίδα κινδυνεύει με θανάσιμο ακρωτηριασμό. Και δεν ξέρω πραγματικά ποιός μπορεί να τον σταματήσει.\nΜητσοτακης:Τους κοροιδεψες ολους.Γιατι;Ο Τσιπρας τριβει τα χερια του και κανει πλακα με τον Ζαεφ.\nΟ εθνικός κορμός, το έρμα δηλαδή στο εθνικό σκάφος, που το κρατάει σε ευστάθια από τις τρικυμίες, έδωσε το "παρών" στα μεγαλειώδη συλλαλητήριο εναντίον της προδοσίας που υπογράφτηκε στις Πρέσπες από Τσίπρα - Κοτζιά, και με την στήριξη φυσικά Καμμένου.\nΕκατοντάδες χιλιάδες οικογένειες κατέβηκαν στο δρόμο με τις ελληνικές σημαίες.\nΟ Κυριάκος φυσικά ήταν αλλού. Δεν είχε "διαβάσει" το λαϊκό αίσθημα, και κυρίως της Παράταξης της ΝΔ. Οι (σημιτικοί) σύμβουλοί του τον είχαν διαβεβαιώσει ότι στο συλλαλητήριο (ειμασταν στο πρώτο ακόμη, στην Θεσσαλονίκη) θα μετείχαν μια χούφτα γραφικών. Εξ ου και η εξόρμηση στα Καλάβρυτα για σκι με τα κόκκινα μποτίνια.\nΟ Κυριάκος εξακολουθεί να περιστοιχίζεται από ένα εσμό εθνομηδενιστών σημιτικών "εκσυγχρονιστών", που το μίσος τους για την πατρίδα, το έθνος, την Ορθοδοξία, την παραδοσιακή ελληνική οικογένειά, είναι διαχρονικό και άσβεστο.\nΗ βάση της Παράταξης, ο εθνικός κορμός που λέγαμε, δεν είναι δεδομένος.\nΤον Ιούλιο πέρυσι, η ανάγκη να ανασάνει η Ελλάδα από την τετραετή και πλέον κακοποίηση από την συμμορία του Τσίπρα - Καμμένου, ήταν επιτακτική, ζωτικής σημασίας.\nΑς μην το εκλάβει ο Κυριάκος ως λευκή επιταγή.\nΤελικά τι σημαίνουν σήμερα οι έννοιες Πατριώτης Νεοδημοκράτης , Σημιτικός, ΚΙΝΑΛ , ΠΑΣΟΚ , , Φιλελεύθερος, δεξιός ,ακροδεξιός, φασίστας , του κεντροδεξιού χώρου; Όποιος καταφέρει και δώσει τις ειδοποιούς διαφορές σε αυτές ,σε πραγματικές και οχι θεωρητικές βάσεις να μας τις περιγράψει για να καταλαβαίνουμε τέτοια άρθρα σαν του κου Ντινοπουλου και τον ορισμο του "γνησιου Νεοδημοκρατη" που προϋποθέτει κια την ύπαρξη του "γιαλαντζί Νεοδημοκράτη"\nΚάποιος Κούλης Mε Εξαπάτησε19/09/2020 19:19:52\n"Τελικά τι σημαίνουν σήμερα οι έννοιες Πατριώτης Νεοδημοκράτης"\nΑν δεν το καταλαβαίνεις, μη ζητάς απο άλλους. Οτι και να σου πούνε θα παραμείνεις στη κατάσταση άγνοιας που σε βολεύει.\n"Πατριώτης Νεοδημοκράτης , Σημιτικός, ΚΙΝΑΛ , ΠΑΣΟΚ , , Φιλελεύθερος, δεξιός ,ακροδεξιός, φασίστας , του κεντροδεξιού χώρου; "\nΕίναι ξεκαθαρες έννοιες και τις πιο πολλές φορές μπορείς απο την φάτσα του ανθρώπου και μόνο να καταλάβεις. Όταν φυσικά θέλεις να καταλάβεις. Εσύ δεν ακούγεσε να θέλεις. Ισως κάνω λάθος. Αλλά συχνά δεν πέφτω έξω.\nψυχραιμια@ Κάποιος Κούλης Mε Εξαπάτησε19/09/2020 21:01:18\nΟΛΟΙ οι "πατριώτες νεοδημοκράτες" έδωσαν ψήφο εμπιστοσύνης στην κυβέρνηση Καραμανλή που διεκήρυξε από το βήμα της βουλής : ΘΕΛΟΥΜΕ ΣΥΝΘΕΤΗ ΟΝΟΜΑΣΙΑ.\nΕπειδή ήταν ο "πρόεδρος της καρδιάς" μας.\nΚαι αφού το έκαναν άρχισαν με πλάγια βηματάκια να παριστάνουν ότι δεν το έκαναν.\nina@ Κάποιος Κούλης Mε Εξαπάτησε19/09/2020 22:15:55\nΗ αναφορά δεν είναι σε ορισμούς εννοιών και στις ταμπέλες άλλα στα άτομα που ανακατεύουν αυτές στη πράξη σήμερα και στα γεγονοτα , όπου το μισό σημιτικό Πασοκ ειναι στη κυβέρνηση υποτίθεται νεοφιλελεύθερων δεξιών Νεοδημοκρατων (που οι μισοί Νεοδημοκράτες βρίζουν τους αλλους μισους σαν μη γνήσιους). Το Κιναλ ψηφίζει όλα τα αντιδραστικά νομοσχέδια κάνοντας αντιπολίτευση στο Συριζα και οχι στη κυβέρνηση. Όλοι έχουν τη ταμπέλα του πατριώτη,αλλά ενεργούν αντιπατριωτικά (αδιαφανεια,απ ευθείας αναθέσεις,μέτρα για κοροναιο κατά τα συμφέροντα ολίγων, ακαταδίωκτο καταχραστών δημοσίου χρήματος, στήριξη ρατσιστικών ομάδων επικίνδυνα παιγνίδια με Ερτογαν , κυβιστήσεις σε Πρεσπες , κοψιμο συντάξεων , ημερομίσθιων , οικονομικός στραγγαλισμός αντιπάλων κλπ). Αν εσυ τους ξεχωρίζεις μπράβο σου . Εγω πάντως βλέπω πολλούς από τους παραπάνω που έχουν μαζί όλες τις παραπάνω έννοιες παρότι ο καθένας τους ανήκει σε συγκεκριμένο χώρο και φυσικά κανένας δεν θέλει τον ορισμό του ακραίου και φασίστα.\nΜΙΧΑΗΛ Ο ΗΛΙΟΥΠΟΛΙΤΗΣ21/09/2020 11:25:21\nΤο κακό που υπάρχει στην Δεξιά παράταξη είναι ότι έχει φύγει από τις αρχές της. Στην προσπάθεια της να φτάσει και να ξεπεράσει το ΠΑΣΟΚ άλλαξε τις αρχές της. Στην παράταξη έχουν μπει άνθρωποι που δεν έχουν καμία σχέση με το εθνικό και κοινωνικόχαρακτήρα που είχε αυτή η παράταξη από την εποχή του Λαϊκού Κόμματος. Οι βουλευτές της ΝΔ συνέχεια έχουν ένα ενοχικό σύνδρομο που ανήκουν στην Δεξιά και όλοι ή οι περισσότεροι απ' αυτούς για κάθε τους πολιτική κίνηση ψάχνουν για συγχώρεση απο τα αριστερά και περιμένουν να παραλάβουν το πιστοποιητικό αριστεροφροσύνης. Πρόσφατα η κυβέρνηση μέσω του Υφυπουργού Αμύνης θα εκπροσωπούσε την Κυβέρνηση στο Γράμμο, αμέσως οι γνωστές "δημοκρατικές" φυλλάδες των "αγωνιστών" πέσανε και κατηγορούσαν την κυβέρνηση ως φασίστες και ότι πάει σε "γιορτές μίσους" με συνέπεια ναγίνει ανάκληση της απόφασης για εκπροσώπηση της Κυβέρνησης στον Γράμμο. Ακόμα και η νεολαία της ΝΔ, πιο πολύ θυμίζει Μ.Κ.Ο. που κάνει business παρά μια πολιτικήνεολαία με εθνικό και κοινωνικό σκεπτικό. Μια νεολαία που ανάθεμα και αν γνωρίζει τους αγώνες της παράταξης στην Νεότερη Ιστορία του τόπου. Ποιος ΟΝΝΕΔΙΤΗΣ γνωρίζει τι έκανε ο αντίστοιχος "οννεδιτης" την δεκαετία του 40 στην κατοχή; Ποιος ξέρει τον Εθνικό Σύνδεσμο Ανωτάτων Σχολών (ΕΣΑΣ) που υπήρχε στην κατοχή; Εκεί που ανήκε και Κίτσος Μαλτέζος που τον εκτέλεσε η ΕΠΟΝ; Ποιος ΟΝΝΕΔΙΤΗΣ γνωρίζει για τους αγώνες της νεολαίας της ΕΡΕ την ΕΡΕΝ και της φοιτητικής της παράταξης, της γνωστής ΕΚΟΦ (και ας έχει βρωμιστεί από την αριστερά) στα πανεπιστήμια την δεκαετία του 60;


9 Σημάδια Που Δείχνουν Την Έλλειψη Βιταμινών. Μήπως Έχεις Κάποιο Από Αυτά;\nΕΥΕΞΙΑ// 7 Μαρτίου 2019\nΜάθε τα συμπτώματα που φανερώνουν την ελλειψη βιταμίνων και πώς να τα αντιμετώπισεις.\nΕύα Τσάκου, Διατολόγος- Διατροφολόγος\n– Γιατί πρέπει να φας περισσότερα αβγά, αν έχεις τριχόπτωση.\n– Πώς τα λιπαρά ψάρια θα σε βοηθήσουν να νικήσεις την ξηροδερμία.\nΤο ανθρώπινο σώμα είναι ένα μεγάλο και πολυάσχολο εργοστάσιο, όπου συμβαίνουν συνεχώς εκατομμύρια βιοχημικές διεργασίες, με στόχο την ανάπτυξη και τη διατήρηση της υγείας και της καλής λειτουργίας του οργανισμού, από το πιο μικρό κύτταρο μέχρι το πιο μεγάλο όργανο. Τα οφέλη δεν σταματούν εδώ, καθώς αυτές οι διεργασίες ρυθμίζουν την κυκλοφορία του αίματος, την υγεία των αγγείων, των οστών, τη λειτουργία των οργάνων και του εγκεφάλου, ακόμα και την άμυνα του οργανισμού! Όλες αυτές οι βιοχημικές διεργασίες για να συμβούν χρειάζονται θρεπτικά συστατικά, νερό, βιταμίνες, ιχνοστοιχεία και μέταλλα! Οι βιταμίνες, τα μέταλλα και ιχνοστοιχεία αποτελούν τα λεγόμενα «μικροθρεπτικά» συστατικά, τα οποία ο οργανισμός δε μπορεί να συνθέσει από μόνος του και χρειάζεται να τα προσλάβει από τη διατροφή.\nΌταν λοιπόν δεν προσλαμβάνεις αρκετές βιταμίνες και μέταλλα από τη διατροφή σου ή δεν γίνεται καλά η απορρόφησή τους από το στομάχι και το λεπτό έντερο (ίσως και λόγω κάποιας πάθησης όπως η γαστρίτιδα), τότε σταδιακά θα εμφανίσεις ελλείψεις. Όταν πλέον αυτές οι ελλείψεις οδηγήσουν σε εξωτερικά συμπτώματα, όπως η τριχόπτωση, η ξηροδερμία, η κόπωση και πολλά άλλα, τότε έχεις φτάσει στο σημείο που το σώμα σου ζητάει ενίσχυση! Βέβαια, οι ποσότητες που χρειάζεται να προσλαμβάνει κάποιος ποικίλλουν ανάλογα με την ηλικία, το φύλο, τη φυσική δραστηριότητα, την κατάσταση υγείας και το στάδιο στο οποίο βρίσκεται, για παράδειγμα η εγκυμοσύνη ή ο θηλασμός.\nΑς δούμε 9 βασικά σημάδια που φανερώνουν την έλλειψη βιταμινών και μετάλλων.\n1.Ούλα που αιμορραγούν εύκολα\nΠαρατηρείς ότι τα ούλα σου αιμορραγούν συχνά και εύκολα, χωρίς να τα έχεις ταλαιπωρήσει με σκληρό βούρτσισμα ή με νήμα; Αυτό ίσως υποδηλώνει έλλειψη βιταμίνης C! Αυξήσε την πρόσληψη τροφίμων πλούσιων σε βιταμίνη C, όπως τα εσπεριδοειδή, οι γλυκιές κόκκινες και πράσινες πιπεριές, το γκρέιπφρουτ, οι γλυκοπατάτες, το σπανάκι, το μπρόκολο και τα μούρα, ώστε να προσλαμβάνεις τα 90mg (για άντρες) ή τα 75mg (για γυναίκες) που χρειάζεσαι καθημερινά. Ενδεικτικά 1 μέτρια πράσινη πιπεριά σου παρέχει 109mg!\nΥπάρχουν κάποιες περίοδοι μέσα στο έτος όπου μπορεί να παρατηρήσεις πιο έντονη τριχόπτωση σε σχέση με άλλες περιόδους. Εάν όμως η τριχόπτωσή σου είναι έντονη και συνεχής, ίσως έχεις έλλειψη σε ψευδάργυρο και βιοτίνη, γνωστή και ως Β7, που ανήκει στο σύμπλεγμα βιταμινών Β. Προσοχή χρειάζεται εάν έχεις κάποια φλεγμονώδη νόσο στο έντερο, όπου είναι πιθανό οργανισμός σου να μην απορροφά αποτελεσματικά τη βιοτίνη από τα τρόφιμα. Σε ποια τρόφιμα χρειάζεται να δώσεις έμφαση; Αύξησε την κατανάλωση αυγών, μπανάνας, αμυγδάλων, καρυδιών, κουνουπιδιού, σπανακιού και άλλων πράσινων φυλλωδών λαχανικών, θαλασσινών, μοσχαριού και κακάο.\n3.Νύχια που σπάνε εύκολα\nΑν τα νύχια σου σπάνε εύκολα και έχουν κοιλότητες, όπως το κουτάλι (spoon nails) ίσως έχεις ανεπάρκεια σε σίδηρο. Ειδικά οι γυναίκες είναι περισσότερο ευαίσθητες, καθώς κατά τη διάρκεια της περιόδου η απώλεια αίματος είναι μεγάλη και εντείνει την απώλεια σιδήρου. Επιπλέον, εάν είσαι χορτοφάγος ίσως να έχεις έλλειψη σε σίδηρο, εάν η διατροφή σου δεν είναι πλήρης. Μπορείς να προσλάβεις σίδηρο είτε από ζωικές πηγές, όπου έχει καλύτερη απορρόφηση από το σώμα και αυτές είναι το κόκκινο κρέας και τα θαλασσινά, είτε από φυτικές πηγές οι οποίες περιλαμβάνουν τα όσπρια, τους ξηρούς καρπούς, τα πράσινα φυλλώδη λαχανικά και το κακάο. Για να απορροφηθεί όμως περισσότερο ο σίδηρος από τα φυτικά τρόφιμα, χρειάζεται και κάποια πηγή βιταμίνης C συνοδευτικά, όπως τα πορτοκάλια, τα λεμόνια, οι φράουλες, οι πιπεριές κ.ά.\nΕάν δεν σχετίζεται με κάποια παθολογική κατάσταση, όπως κάποια θυρεοειδοπάθεια ή καρδιαγγειακή νόσο, μπορεί να υποδεικνύει έλλειψη σιδήρου και βιταμίνης D. Η βιταμίνη D είναι μία από τις πιο σημαντικές βιταμίνες – ορμόνες, που ονομάζεται και βιταμίνη του ήλιου, καθώς ο οργανισμός μας έχει την ικανότητα να τη συνθέσει με την έκθεση στην υπεριώδη ακτινοβολία του ήλιου. Παρά την ηλιοφάνεια που έχουμε στη χώρα μας, μεγάλο ποσοστό του πληθυσμού έχει ανεπάρκεια και τα χαμηλά επίπεδα στο αίμα έχουν συσχετισθεί με την κόπωση. Για να επαναφέρεις τα επίπεδα της βιταμίνης D, χρειάζεται να εκθέτεις καθημερινά τα άκρα σου για 10-20 λεπτά στον ήλιο, χωρίς αντιηλιακό, να καταναλώνεις λιπαρά ψάρια και συνήθως να λάβεις κάποιο συμπλήρωμα βιταμίνης D.\n5.Κράμπες στα πόδια\nΣχετίζονται με έλλειψη σε μαγνήσιο, ένα απαραίτητο μέταλλο στον οργανισμό σας για τη λειτουργία των νεύρων, των μυών, των οστών και των δοντιών! Επιπλέον, συμμετέχει σε περισσότερες από 300 ενζυμικές αντιδράσεις στο σώμα, με αποτέλεσμα να είναι απαραίτητη η πρόσληψή του από τη διατροφή. Υπολογίζεται ότι μεγάλο ποσοστό του πληθυσμού έχει έλλειψη σε μαγνήσιο! Πέρα από το μαγνήσιο, το ασβέστιο, ο φώσφορος και η βιταμίνη D μπορεί να σχετίζονται επίσης με τις κράμπες. Τρόφιμα πλούσια σε μαγνήσιο είναι οι ξηροί καρποί, τα δημητριακά ολικής άλεσης, τα πράσινα φυλλώδη λαχανικά, το μπρόκολο, η σόγια, η μπανάνα, το αβοκάντο, τα γαλακτοκομικά και το κακάο.\n6.Μούδιασμα ή μυρμήγκιασμα στα άκρα\nΕάν νιώθεις συχνά μουδιάσματα ή μυρμηγκιάσματα στα χέρια και τα πόδια, ίσως έχεις έλλειψη βιταμινών του συμπλέγματος Β και ιδιαίτερα σε Β6, Β12 και φυλλικό οξύ. Αυτές οι βιταμίνες, πέραν του ότι είναι απαραίτητες σε πολλές βιοχημικές διεργασίες, είναι κρίσιμες και για τη λειτουργία του νευρικού συστήματος, με αποτέλεσμα η έλλειψή τους να δημιουργεί ακόμα και σοβαρές παθολογικές καταστάσεις. Θα τις βρεις στο κόκκινο κρέας, το συκώτι, το κοτόπουλο, τα θαλασσινά, τα αυγά, τα γαλακτοκομικά, τα πράσινα φυλλώδη λαχανικά, τα όσπρια, τα προϊόντα ολικής άλεσης, τα πορτοκάλια και τις μπανάνες.\n7.Άφθες στο στόμα και ξηρότητα στις άκρες των χειλιών\nΣχετίζονται με ανεπάρκεια βιταμινών του συμπλέγματος Β (κυρίως Β1, Β2, Β3 και Β12) και σιδήρου. Σε αυτές τις ανεπάρκειες μπορεί να οφείλονται και η πρησμένη ή πολύ ανοιχτού χρώματος γλώσσα. Αύξησε την κατανάλωση τροφών όπως το κοτόπουλο, το κόκκινο κρέας, τα ψάρια, τα αυγά, τα θαλασσινά, οι ξηροί καρποί, τα όσπρια και τα πράσινα φυλλώδη λαχανικά. Όπως αναφέρθηκε και νωρίτερα για την απορρόφηση του σιδήρου από τα φυτικά τρόφιμα, είναι σημαντικό η κατανάλωση να συνοδεύεται από κάποιο τρόφιμο πλούσιο σε βιταμίνη C, όπως το πορτοκάλι, οι πιπεριές κ.ά.\nΤο ξηρό δέρμα ή το δέρμα που έχει έντονη φαγούρα μπορεί να σχετίζεται με ανεπαρκή πρόσληψη των απαραίτητων ω-3 λιπαρών οξέων. Αυτά τα λιπαρά είναι απαραίτητα, καθώς ο οργανισμός δεν μπορεί να τα συνθέσει από μόνος του και χρειάζεται να τα προσλαμβάνει σε επαρκείς ποσότητες από τη διατροφή. Θα τα βρεις στα λιπαρά ψάρια, όπως ο σολομός, η σαρδέλα, το σκουμπρί, ο τόνος και ο ξιφίας, στον κρόκο του αυγού, στα καρύδια, στο λιναρόσπορο και στο λινέλαιο.\nΑυτή η περίπτωση δεν αφορά στα άτομα που έχουν σαν χαρακτηριστικό τους το χλωμό δέρμα, αλλά όταν το δέρμα είναι ασυνήθιστα χλωμό. Σε αυτή την περίπτωση ίσως δεν λαμβάνεις αρκετή βιταμίνη Β12 ή δεν απορροφάται από το στομάχι λόγω κάποια πάθησης, όπως η γαστρίτιδα. Η βιταμίνη αυτή βρίσκεται κυρίως στο κόκκινο κρέας, το κοτόπουλο, τα ψάρια και σε εμπλουτισμένα τρόφιμα.\nΗ Υγεία Στο Πιάτο Σου\nΗ Εύα Τσάκου είναι Διατολόγος- Διατροφολόγος με ειδίκευση στη διαχείριση της παχυσαρκίας και των διατροφικών διαταραχών. Ασχολείται με την τροποποίηση της διατροφικής συμπεριφοράς και το nutrition coaching (Certificate in Coaching - AC Accredited) ως μέθοδο διαχείρισης του σωματικού βάρους. Επιπλέον, έχει παρακολουθήσει το εκπαιδευτικό πρόγραμμα «Πέρα από τα Όρια της Δίαιτας» στο Κέντρο Ψυχολογικών Εφαρμογών (ΚΕΨΕΦ), μία ψυχοεκπαιδευτική μέθοδο αντιμετώπισης της παχυσαρκίας, χωρίς τη χρήση δίαιτας. Για τη διατροφική ενημέρωση του κοινού συμμετέχει ως ομιλήτρια σε ημερίδες και εκπαιδευτικά workshops σχετικά με τη διατροφή και την προαγωγή υγείας, έχει τακτική παρουσία σε ραδιοφωνικές και τηλεοπτικές εκπομπές, καθώς και σε έντυπα και online περιοδικά και εφημερίδες.\nΑΠΟΔΟΤΙΚΟΤΗΤΑ// 27 Δεκεμβρίου 2019\nΕίναι Καιρός Να Σταματήσεις Να Διορθώνεις Τους Άλλους


Πόσο σέξι: H Αθηνά Οικονομάκου μας συστήνει τον κούκλο αδερφό της - Queen.gr\nΠόσο σέξι: H Αθηνά Οικονομάκου μας συστήνει τον κούκλο αδερφό της\nΚαι μιλά για το νέο της επαγγελματικό βήμα\nΗ Αθηνά Οικονομάκου το τελευταίο διάστημα τρέχει και δε φτάνει! Η όμορφη ηθοποιός ετοιμάζεται πυρετωδώς για το launch του e-shop της «Allover by Athina Oikonomakou», το οποίο αναμένεται να βγει στον αέρα σε περίπου δέκα ημέρες.\nΤι θα συναντήσουμε όμως στο νέο αυτό e-shop; Μα φυσικά μοναδικά κοσμήματα σχεδιασμένα από την ίδια την Αθηνά. Αυτό που κάνει ακόμη πιο ιδιαίτερο το συγκεκριμένο brand είναι το γεγονός ότι κάθε κόσμημα είναι κυριολεκτικά μοναδικό, αφού θα κυκλοφορεί μόνο ένα κομμάτι από κάθε σχέδιο.\nΠαρόλο, λοιπόν, που η γλυκιά Αθηνά είναι αρκετά πιεσμένη, δεν ξεχνά να στηρίζει τον αδερφό της Νικήτα, ο οποίος άνοιξε πρόσφατα στου Ψυρρή το νέο cocktail bar Chill Pill. Στον ελεύθερο χρόνο της φροντίζει να περνά από το μαγαζί του και να περνά μαζί του χαλαρές στιγμές.\nΕμ, ο αδερφός της είναι αρκετά σέξι ή είναι η ιδέα μας;\n(πηγή φωτογραφιών: ΗΕLLO!)\nΟ γιος του Κωστόπουλου & της Μπαλατσινού, Μάξιμος, μεγάλωσε πολύ: Δείτε τον στην παραλία!\nΚορμάρα: Οι πρώτες φωτογραφίες της Ελένης Μενεγάκη με μαγιό από τα Άχλα


«Κόντρα» στους αμερικανικούς δασμούς πάει το σκοτσέζικο ουίσκι~Ρεκόρ εξαγωγών\nΔημοσιεύθηκε στις 12 Φεβρουαρίου, 2020, 14:12 12 Φεβρουαρίου, 2020, 14:15 Δημοσιεύθηκε από Επικαιρότητα\nΗ αξία των εξαγωγών του σκοτσέζικου ουίσκι αυξήθηκε σε υψηλό επίπεδο ρεκόρ πέρυσι.\nΑυτό χάρη στις αυξημένες πωλήσεις σε χώρες όπως η Ταϊβάν και η Ινδία, που βοήθησαν να αντισταθμιστούν οι ανησυχίες για τους δασμούς και η αβεβαιότητα που προκάλεσε το Brexit.\nΟι υπερπόντιες πωλήσεις του σκοτσέζικου ουίσκι αυξήθηκαν πάνω από 4% στα 4,9 δισεκ. λίρες (6,36 δισεκ. ευρώ) το 2019.\nΟι ΗΠΑ πίνει σκοτσέζικο Ουίσκι\nΟι ΗΠΑ ήταν η πιο πολύτιμη αγορά για το σκοτσέζικο ουίσκι, καθώς η αξία της αυξήθηκε κατά 2,8% στο 1,1 δισεκ. λίρες, παρά τους δασμούς που επιβλήθηκαν στο ουίσκι και σε άλλα οινοπνευματώδη ποτά τον Οκτώβριο. Οι ΗΠΑ ανακοίνωσαν πέρυσι ότι επιβάλλουν δασμούς 25% σε μια σειρά από ευρωπαϊκά προϊόντα, όπως το σκοτσέζικο ουίσκι, ως αντίποινα για τις ευρωπαϊκές επιδοτήσεις στην αεροπορική βιομηχανία.\nΗ Ένωση Σκοτσέζικου Ουίσκι ανακοίνωσε ότι η κίνηση αυτή είχε ως αποτέλεσμα οι εξαγωγές στις ΗΠΑ να μειωθούν κατά ένα τέταρτο τους τρεις τελευταίους μήνες του 2019, συγκριτικά με ένα χρόνο νωρίτερα.\n«Οι δασμοί πλήττουν σημαντικά τους παραγωγούς, ιδιαίτερα τα μικρά αποστακτήρια», ανέφερε σε ανακοίνωση η διευθύνουσα σύμβουλος της Ένωσης Κάρεν Μπετς.\nΟι εξαγωγές σκοτσέζικου ουίσκι προς την Ταϊβάν αυξήθηκαν πέρυσι κατά 22% και προς την Ινδία κατά 19,7%.


Ryanair: Αποζημιώνει τους πελάτες για ακυρώσεις πτήσεων - Δημοκρατική της Ρόδου\nRyanair: Αποζημιώνει τους πελάτες για ακυρώσεις πτήσεων\nΑποζημίωση στους πελάτες που επλήγησαν λόγω ακυρώσεων πτήσεων λόγω της απεργίας, ενημερώθηκε οτι πρέπει να δώσει η Ryanair.\nΤο Ανώτατο Δικαστήριο διέταξε την αεροπορική εταιρεία να αποζημιώσει τους πελάτες. Η Αρχή Πολιτικής Αεροπορίας άσκησε νομική προσφυγή κατά της Ryanair για την άρνησή της να αποζημιώσει τους πελάτες και η απόφαση του Ανώτατου Δικαστηρίου υποστήριξε τη στάση της CAA.\n“Δεσμευόμαστε να προστατεύουμε τα δικαιώματα των επιβατών αεροπορικών μεταφορών και είμαστε αποφασισμένοι να διασφαλίσουμε ότι όλες οι αεροπορικές εταιρείες συμμορφώνονται με τις νομικές τους υποχρεώσεις”, δήλωσε ο διευθυντής της CAA, Paul Smith.\nΑκυρώσεις 600 πτήσεων της Ryanair λόγω απεργίας των πιλότων. εν μέσω τουριστικής περιόδου H ιρλανδική αεροπορική εταιρεία φθηνών εισιτηρίων Ryanair πρόκειται να ακυρώσει έως και…\nΕπιπλέον ακυρώσεις πτήσεων από τις British Airways και Ryanair Οι British Airways και Ryanair προχωρούν σε ακυρώσεις πτήσεων από τη Βρετανία, λόγω της μείωσης της ζήτησης και…


+ Γέρων Παϊσιος: Το Παλαιό ημερολόγιο - παλαιοημερολογήτες (Γ. Παίσιος)\nΤο Παλαιό ημερολόγιο - παλαιοημερολογήτες (Γ. Παίσιος)\nΈνα άλλο θέμα που απασχόλησε τον Γέροντα, ήταν:\nTο θέμα του ημερολογίου.\nΠονούσε για το χωρισμό και προσευχόταν. Λυπόταν για τις παρατάξεις των παλαιοημερολογιτών που είναι ξεκομμένες σαν τα κλήματα από την Άμπελο, και δεν έχουν κοινωνία με τα Ορθόδοξα Πατριαρχεία και τις κατά τόπους αυτοκέφαλες Ορθόδοξες Εκκλησίες. Μερικές τέτοιες ενορίες στην Αθήνα και στη Θεσσαλονίκη ενώθηκαν καθ’ υπόδειξή του με την Εκκλησία κρατώντας το παλαιό ημερολόγιο.\nΈλεγε, λοιπόν ο Γέροντας: «Καλό ήταν να μην υπήρχε αυτή η εορτολογική διαφορά, αλλά δεν είναι θέμα πίστεως». Στις ενστάσεις ότι το νέο ημερολόγιο το έκανε Πάπας, απαντούσε: «Το νέο ημερολόγιο το έκανε Πάπας και το παλιό ειδωλολάτρης», εννοώντας τον Ιούλιο Καίσαρα. Για να φανεί καλύτερα η τοποθέτηση του Γέροντα στο θέμα του ημερολογίου, παρατίθεται στη συνέχεια μια σχετική μαρτυρία:\nΟρθόδοξος Έλληνας με την οικογένειά του ζούσε χρόνια στην Αμερική. Είχε όμως σοβαρό πρόβλημα. Ο ίδιος ήταν ζηλωτής (παλαιοημερολογίτης), ενώ η γυναίκα και τα παιδιά του ήταν με το νέο ημερολόγιο. «Δεν μπορούσαμε να γιορτάσουμε μια γιορτή σαν οικογένεια μαζί», έλεγε. «Αυτοί είχαν Χριστούγεννα, εγώ του Αγίου Σπυρίδωνος. Εγώ Χριστούγεννα, αυτοί του Αϊ-Γιαννιού. Και αυτό ήταν το λιγότερο. Το χειρότερο ήταν το να ξέρεις, όπως μας δίδασκαν, ότι οι νεοημερολογίτες είναι αιρετικοί και θα κολασθούν. Μικρό πράγμα είναι να ακούς συνέχεια ότι η γυναίκα σου και τα παιδιά σου πρόδωσαν την πίστη τους, πήγαν με τον Πάπα, τα μυστήριά τους δεν έχουν χάρη, κ.ά.π. Ώρες συζητούσαμε με τη γυναίκα μου, αλλά άκρη δε βρίσκαμε. Για να πω την αλήθεια, κάτι δε μου άρεσε και στους παλαιοημερολογίτες. Ιδίως όταν έρχονταν κάποιοι δεσποτάδες και μας μιλούσαν. Δε μιλούσαν με αγάπη και με πόνο για τους πλανεμένους (όπως τους θεωρούσαν) νεοημερολογίτες. Αλλά θαρρείς πως είχαν ένα μίσος και χαίρονταν, όταν έλεγαν ότι θα κολασθούν. Ήταν πολύ φανατικοί. Όταν τελείωνε η ομιλία τους, ένιωθα μέσα μου μια ταραχή. Έχανα την ειρήνη μου. Όμως, ούτε σκέψη να φύγω από την παράδοσή μας. Πήγαινα να σκάσω. Σίγουρα θα πάθαινα κάτι από τη στενοχώρια. Σ’ ένα ταξίδι μου στην Ελλάδα, είπα τον προβληματισμό μου στον ξάδερφό μου Γιάννη. Εκείνος μου μίλησε για κάποιον γέροντα Παΐσιο. Αποφασίσαμε να πάμε στο Άγιον Όρος, για να τον συναντήσω. Φθάσαμε στην «Παναγούδα». Ο Γέροντας μας κέρασε με γελαστό πρόσωπο και με έβαλε να καθήσω δίπλα του. Τα είχα χαμένα. Ένιωθα, όπως μου συμπεριφερόταν, σα να με γνώριζε από καιρό, σα να ήξερε τα πάντα για μένα. «Πώς τα πας με τ’ αυτοκίνητα εκεί στην Αμερική;» Ήταν η πρώτη κουβέντα του. Σάστισα. Ξέχασα να αναφέρω πως η δουλειά μου ήταν στους χώρους σταθμεύσεως αυτοκινήτων, και φυσικά όλο με αυτοκίνητα ασχολούμουν.\n«Καλά τα πάω», ήταν το μόνο που μπόρεσα να ψελλίσω, κοιτώντας σα χαμένος το Γέροντα. «Πόσες Εκκλησίες έχετε εκεί που μένεις»; «Τέσσερις», απάντησα και δεύτερο κύμα έκπληξης με κατέλαβε. «Με το παλιό ή με το νέο»; Ήρθε ο τρίτος κεραυνός, που όμως, αντί να μεγαλώσει τη σαστιμάρα μου, κάπως με εξοικείωσε, με ...προσγείωσε, θα έλεγα, με το χάρισμα του Γέροντα. «Δυο με το παλιό και δυο με το νέο», του αποκρίθηκα. «Εσύ πού πας»; «Εγώ με το παλιό και η γυναίκα μου με το νέο», απάντησα. «Κοίτα. Να πας κι εσύ εκεί που πηγαίνει και η γυναίκα σου», μου είπε με μια αυθεντικότητα, και ετοιμαζόταν να μου δώσει εξηγήσεις. Αλλά για μένα το θέμα είχε τελειώσει. Δε χρειαζόμουν εξηγήσεις και επιχειρήματα. Κάτι το ανεξήγητο συνέβη μέσα μου, κάτι το θεϊκό. Ένα βάρος έφυγε και τινάχτηκε μακριά μου. Όλα τα επιχειρήματα και όλες οι απειλές και οι αφορισμοί για τους νεοημερολογίτες, που χρόνια άκουγα, εξανεμίστηκαν. Ένιωθα τη χάρη του Θεού που μέσω του Αγίου του δρούσε επάνω μου και με πλημμύριζε με μια ειρήνη που χρόνια αναζητούσα. Η κατάσταση που ζούσα θα εκδηλώθηκε στο πρόσωπό του...\nΕκείνο που θυμάμαι είναι ότι αυτό μάλλον έκανε τον Γέροντα να σταματήσει για λίγο. Αλλά έπειτα συνέχισε με μερικές εξηγήσεις. Ίσως για να τις λέω σε άλλους. Ίσως και για να τις χρησιμοποιήσω για τον εαυτό μου σε καιρό πειρασμού, όταν θα περνούσε εκείνη η ουράνια κατάσταση.\n«Και εμείς βέβαια εδώ στο Άγιον Όρος με το παλιό πάμε. Αλλά είναι άλλη περίπτωση. Είμαστε ενωμένοι με την Εκκλησία, με όλα τα Πατριαρχεία, και μ’ αυτά που έχουν το νέο ημερολόγιο και μ’ αυτά που έχουν το παλιό ημερολόγιο. Αναγνωρίζομε τα μυστήριά τους και αυτοί τα δικά μας. Οι ιερείς τους συλλειτουργούν με τους ιερείς μας. Ενώ αυτοί οι καημένοι ξεκόπηκαν. Οι περισσότεροι και ευλάβεια έχουν και ακρίβεια και αγωνιστικότητα και ζήλο Θεού. Μόνο που είναι αδιάκριτος, «ου κατ’ επίγνωσιν». Άλλοι από απλότητα, άλλοι από αμάθεια, άλλοι από εγωισμό, παρασύρθηκαν. Θεώρησαν τις 13 μέρες θέμα δογματικό και όλους εμάς πλανεμένους, και έφυγαν από την Εκκλησία. Δεν έχουν κοινωνία ούτε με τα Πατριαρχεία και τις Εκκλησίες που πάνε με το νέο, αλλά ούτε και με τα Πατριαρχεία και τις Εκκλησίες που πάνε με το παλιό, γιατί δήθεν μολύνθηκαν από την επικοινωνία με τους νεοημερολογίτες. Και όχι μόνον αυτό. Και αυτοί οι λίγοι που έμειναν, έγιναν, δεν ξέρω και εγώ, πόσα κομμάτια. Και όλο και κομματιάζονται και αλληλοαναθεματίζονται και αλληλοαφορίζονται και αλληλοκαθαιρούνται. Δεν ξέρεις πόσο έχω πονέσει και πόσο έχω προσευχηθεί γι’ αυτό το θέμα. Χρειάζεται να τους αγαπάμε και να τους πονάμε και όχι να τους κατακρίνουμε, και πιο πολύ να προσευχόμαστε γι’ αυτούς να τους φωτίσει ο Θεός, και αν τύχει καμιά φορά και μας ζητήσει κανείς με καλή διάθεση βοήθεια, να λέμε καμιά κουβέντα».\nΠέρασαν πάνω από πέντε χρόνια από την κοίμηση του Γέροντα. Ο κ. Χ. ήλθε στην «Παναγούδα» να ευχαριστήσει τον Γέροντα, γιατί έκτοτε βρήκε την πνευματική, αλλά και την οικογενειακή του σωτηρία και με δάκρυα στα μάτια διηγήθηκε τα ανωτέρω.\nΜε την αγάπη, την προσευχή και την διάκρισή του, γνώριζε πότε να μιλά, πώς να ενεργεί και να βοηθά αθόρυβα τη μητέρα Εκκλησία, αποφεύγοντας τα άκρα και θεραπεύοντας πληγές που ταλαιπωρούν το σώμα της Εκκλησίας και σκανδαλίζουν τους πιστούς.\nΑπό το βιβλίο «Βίος γέροντος Παϊσίου του Aγιορείτου», Ιερομονάχου π. Ισαάκ σελ. 691 - 696\nΑναρτήθηκε από ixnilatis στις 12:30:00 π.μ.\nΕτικέτες Περί του Παλαιού ημερολογίου\nΠαναγιώτης 11 Αυγούστου 2009 - 2:50 π.μ.\nΣας ευχαριστώ για το πολύ ωραίο θέμα που δημοσιεύσατε. Ήταν κάτι με απασχολούσε. Είχα ξανακούσει για τον φανατισμό των παλαιοημερολογιτών, αλλά δεν είχε τύχει ποτέ να διαβάσω κάτι σχετικό.\nΑνώνυμος 7 Δεκεμβρίου 2010 - 1:58 μ.μ.\nkalhspera.eimai pontia kai paw me to palio hmerologio opws oi perissoteroi pontioi alla den exw kapio provlhma me to kainourgio hmerologio oute eimai fanatiki kai stin enoria tis perioxis mou pou phgenw paei me to neo .o theos einai enas kai egw se ayton pistevw twra giati ginete olo ayto den kserw .apla den mou aresei pou allaksan to hmerologio kathara gia ta tin agora kai i ekklhsia to akolouthise.kai oso afora ton papa exw dei fotografies pou o stauros einai anapodos .kai o paisios leei pws tha erthei stigmh pou tha katariomaste ton papa.\nΑνώνυμος 8 Δεκεμβρίου 2010 - 8:27 π.μ.\nKalhspera.Paw me to palio hmerologio,nistevw me to palio alla den eimai fanatismenoi kai den kserw giati ta lene auta.O kathenas mborei na paei eite me to palio eite me to neo o theos einai enas.Egw phgainw kai se ekklhsies pou pane me to palio alla kai me to neo gia emena den exei shmasia .ekklhsia einai kai oi agioi einai idioi.kai h ekklhsia pou uparxei konta sto spiti mou paei me to neo kai pairnw koinonia ekei den exw kanena fanatismo ston theo pou pistevetai eseis pou pate me to neo se ayto to theo pistevw kai egw.\nΑνώνυμος 12 Δεκεμβρίου 2010 - 5:57 π.μ.\nΤΩΡΑ ΕΙΝΑΙ ΓΕΛΕΙΟ ΝΑ ΦΑΝΑΤΙΖΟΜΑΣΤΕ ΜΕ ΠΑΛΙΑ ΚΑΙ ΝΕΑ ΗΜΕΡΟΛΟΓΙΑ.ΟΛΟΙ ΤΟ ΠΡΟΣΩΠΟ ΤΟΥ ΙΗΣΟΥ ΧΡΙΣΤΟΥ ΠΙΣΤΕΥΟΥΜΕ ΚΑΙ ΠΡΟΣΚΙΝΟΥΜΕ.\nΟ ΠΑΤΕΡ ΠΑΙΣΙΟΣ ΤΟΥ ΕΙΠΕ ΝΑ ΑΚΟΛΟΥΘΗΣΕΙ ΤΗ ΓΥΝΑΙΚΑ ΤΟΥ ΓΙΑ ΝΑ ΜΗΝ ΥΠΑΡΧΟΥΝ ΣΙΓΚΡΟΥΣΕΙΣ.\nΕΓΩ ΠΟΥ ΕΙΜΑΙ ΜΕ ΤΟ ΝΕΟ ΟΠΩΣ ΚΑΙ ΟΛΗ Η ΟΙΚΟΓΕΝΙΑ ΜΟΥ ΠΟΛΥ ΕΥΧΑΡΙΣΤΟΣ ΘΑ ΣΙΜΒΟΥΛΕΥΟΜΟΥΝΑ ΕΝΑΝ ΠΑΛΑΙΟΗΜΕΡΟΛΟΓΙΤΗ ΜΟΝΑΧΟ ΟΠΩΣ ΤΟΝ ΠΑΤΕΡ ΠΑΙΣΙΟ!\nalexskaperdas 12 Δεκεμβρίου 2010 - 11:05 μ.μ.\nΚαι εγώ προσωπικά έχω τρομερό δίλλημα για την πορεία μου ανάμεσα στο νέο ημερολόγιο ή το πάτριο. ΟΜΩΣ μετά τη χθεσινή συναυλία μέσα στο Ι.Ν.Παντελεήμονα και την ολοένα και μεγαλύτερη εκοσμίκευση της εκκλησίας της Ελλάδος, τις συνλειτουργίες με τους παπικούς, φοβάμαι, φοβάμαι πολύ μήπως τόσα χρόνια μετά την κοίμηση του Αγίου Πατρός Παϊσίου, έχουν επέλθει νέες προκλήσεις για το όλο θέμα. Ας μας λυπηθεί ο Θεός και ας φωτίσει τουλάχιστον εμάς τα προβατάκια για το τι είναι το σωστό να κάνουμε, για το ποιο θα περίμενε ο Θεός από εμάς να ακολουθήσουμε.\nΕλπίζω σε απαντήσεις από οποιουσδήποτε αδελφούς που έχουν ανάλογη ανησυχία, αν βέβαια η φιλοξενία του χώρου θα επέτρεπε μία τέτοια εξέλιξη.\nΣΩΤΗΡΗΣ 22 Δεκεμβρίου 2010 - 1:35 μ.μ.\nΠραγματικά η ιστορία αυτή πέρα από συγκινητική είναι και αληθινή!! Ο γέροντας πατήρ Παισιος από όσα έχω διαβάσει αλλά και ακούσει θα πρέπει να είναι μία απότις μεγαλύτερες σύγχρονες μορφές τις ορθοδοξίας μας!!! Μεγάλο το Ορθόδοξο έργο του αλλά και συγκίνηση που νιώθει κανείς διαβάζοντας τον βίο του!!!!\nΣΩΤΗΡΗΣ 22 Δεκεμβρίου 2010 - 1:36 μ.μ.


Έρευνα: Τα συμπληρώματα ασβεστίου μπορεί να είναι επικίνδυνα – ΤΟ ΑΥΡΙΟ ΤΗΣ ΥΓΕΙΑΣ\nΓιατί τρώω συνέχεια γλυκά;\nΜε αυξημένη πιθανότητα εμφάνισης καρκίνου σχετίζεται η κατανάλωση συμπληρωμάτων ασβεστίου σε υψηλές δόσεις κάθε μέρα, σύμφωνα με μια νέα αμερικανική επιστημονική έρευνα.\nΩστόσο, η έρευνα στην οποία πήραν μέρος περισσότεροι από 27.000 ενήλικες, έδειξε ότι δεν φαίνεται να ισχύει το ίδιο και για το ασβέστιο που προσλαμβάνεται από τις τροφές.\nΕιδικότερα, οι ερευνητές, με επικεφαλής την αναπληρώτρια καθηγήτρια επιδημιολογίας, Φανγκ Ζανγκ, του Πανεπιστημίου του Ταφτς, κατέληξαν στο συμπέρασμα ότι ο θάνατος από καρκίνο είναι έως δύο φορές πιθανότερος σε άτομα που λαμβάνουν συμπληρώματα ασβεστίου σε υψηλές δόσεις (πάνω από 1.000 μιλιγκράμ τη μέρα), σε σύγκριση με άτομα που δεν τα χρησιμοποιούν καθόλου.\nΣτη νέα έρευνα, οι επιστήμονες εξέτασαν την πιθανή συσχέτιση ανάμεσα στην πρόσληψη θρεπτικών στοιχείων από τροφές και από συμπληρώματα διατροφής, με τα ποσοστά θνησιμότητας λόγω διαφόρων ασθενειών (καρδιαγγειακές, καρκίνους κλπ).\nΤα αποτελέσματα έδειξαν πως η επαρκής πρόσληψη συγκεκριμένων θρεπτικών στοιχείων μειώνει την θνησιμότητα ανεξαρτήτως αιτίου, μόνο όμως στην περίπτωση που τα στοιχεία αυτά προέρχονται από την κατανάλωση των αντίστοιχων τροφών και όχι από συμπληρώματα διατροφής.\nΠαράλληλα, η έρευνα έδειξε ότι η επαρκής πρόσληψη βιταμινών Α και Κ, μαγνησίου και ψευδαργύρου μειώνει τον κίνδυνο θανάτου, εφόσον προέρχονται από την κατανάλωση τροφών. Επίσης βρέθηκε ότι η αυξημένη ποσότητα πρόσληψης συμπληρωμάτων βιταμίνης D, όταν δεν είναι απαραίτητη (από άτομα με επαρκή επίπεδα αυτής της βιταμίνης στον οργανισμό τους), μπορεί να αυξήσει την πιθανότητα θανάτου. Τελος, η συσχέτιση μεταξύ της χρήσης συμπληρωμάτων ασβεστίου και του θανάτου από καρκίνο κατέστη φανερή.\nΗ σχετική δημοσίευση έγινε στο αμερικανικό ιατρικό περιοδικό «Annals of Internal Medicine».


Εκδήλωση στη Στοά του Βιβλίου: "Ο Αρχαίος Πύργος του Αγίου Πέτρου της Άνδρου" - Ο Περίγυρος της Κινηματογραφικής Λέσχης Άνδρου\nΗ Εταιρία Κυκλαδικών Μελετών και ο Φιλοπρόοδος Όμιλος Γαυρίου\nτην Πέμπτη, 29 Ιουνίου 2017 & ώρα 19:00\nστη Στοά του Βιβλίου, (Πεσμαζόγλου 5)\nΟ Αρχαίος Πύργος του Αγίου Πέτρου της Άνδρου\nΑρχαιολόγος – Διευθυντής της Εφορείας Αρχαιοτήτων Κυκλάδων\nΚαθηγητής Αρχιτεκτονικής Παν/μιου Κρήτης – Πρόεδρος της Εταιρίας Κυκλαδικών Μελετών\nΑναπληρωτής Κοσμήτορα της σχολής Αρχιτεκτόνων Ε.Μ.Π.\nΚαθηγητής Αρχαιολογίας – Μελετητής του Πύργου\nΜηχανικός – Μελετητής του Πύργου\nΚοσμήτορας της Ε.Κ.Μ. – Χορηγός της μελέτης\nΕκδήλωση: Δρ. Γιώργος Γαβαλάς\nΓενικός Γραμματέας της Ε.Κ.Μ.\nΣτρογγυλό Τραπέζι: Λυδία Παλαιοκρασσά\nΟμότιμη Καθηγήτρια Κλασσικής Αρχαιολογίας Ε.Κ.Π.Α.\nΑΞΙΟΘΕΑΤΑ ΗΜΕΡΙΔΕΣ ΣΥΝΕΔΡΙΑ Πύργος Αγίου Πέτρου


Κόκκινος Ουρανός: TV Κλείστε την τη ρημάδα!\nΕΡΕΥΝΑ: ΟΙ ΕΠΙΠΤΩΣΕΙΣ ΤΩΝ ΤΗΛΕ-ΕΙΔΗΣΕΩΝ ΣΤΟΝ ΘΕΑΤΗ - ΤΑ ΔΕΛΤΙΑ ΕΙΔΗΣΕΩΝ ΒΛΑΠΤΟΥΝ ΣΟΒΑΡΑ ΤΗΝ ΥΓΕΙΑ\nΕλάχιστη ώρα καταλαμβάνουν στα δελτία οι μαζικές ειρηνικές διαδηλώσεις, σύμφωνα με τα ευρύματα της έρευνας. Μόνο τα σπασίματα παρουσιάζονται με έμφαση. Σε έναν εσκεμμένο συμψηφισμό, κάποιοι έφτασαν να συγκρίνουν τη μαζική απόπειρα εισόδου στη Βουλή με τον εμπρησμό της Μαρφίν στη Σταδίου Ελάχιστη ώρα καταλαμβάνουν στα δελτία οι μαζικές ειρηνικές διαδηλώσεις, σύμφωνα με τα ευρύματα της έρευνας. Μόνο τα σπασίματα παρουσιάζονται με έμφαση. Σε έναν εσκεμμένο συμψηφισμό, κάποιοι έφτασαν να συγκρίνουν τη μαζική απόπειρα εισόδου στη Βουλή με τον εμπρησμό της Μαρφίν στη Σταδίου Ανοίγω την τηλεόραση και μου μαυρίζει η ψυχή». «Μιλάνε σαν να είναι ένας τυφώνας που μας έχει παρασύρει όλους». «Ξέρω ότι τα πράγματα είναι άσχημα, αλλά δεν μπορώ να πενθώ συνέχεια». Αυτές είναι μερικές από τις επαναλαμβανόμενες φράσεις-κλειδιά που εντόπισαν οι φοιτητές του Παντείου Πανεπιστημίου σε έρευνα για το πώς τα ΜΜΕ καλύπτουν την οικονομική κρίση. Η έρευνα, που περιλαμβάνει αποκωδικοποίηση των οπτικοακουστικών μηνυμάτων από τα κεντρικά δελτία ειδήσεων και τις εφημερίδες και συνεντεύξεις με πολίτες 18-50 ετών, ξεκίνησε ενώ το ΔΝΤ ήταν ακόμα προ των πυλών, πριν από τη μεγάλη διαδήλωση της 5ης Μαΐου και τους θανάτους που τη σημάδεψαν.\nΠράγματι, ο τραγικός θάνατος τριών εργαζομένων κατάπιε το ανθρώπινο τσουνάμι που πλημμύρισε τους δρόμους, μετατοπίζοντας το ενδιαφέρον των ΜΜΕ από τις κοινωνικές αντιδράσεις στην καταδίκη της βίας. Το τριπλό έγκλημα μούδιασε την κοινωνία στο σύνολό της• όμως, τα ανακλαστικά των ΜΜΕ να παρουσιάσουν με όρους θρίλερ μία ήδη δραματική κατάσταση, αποκρύπτοντας, παραπληροφορώντας ή παραποιώντας γεγονότα, ακόμα και στοχοποιώντας διαδηλωτές, ακολουθεί πάλι την ίδια συνταγή «το δράμα πάνω από τα γεγονότα».\nΌσοι έβλεπαν μόνο τηλεόραση εκείνες τις ημέρες, χωρίς να διαβάζουν εφημερίδες ή διαδίκτυο, το πιο πιθανό είναι να άκουσαν ότι κάποιοι φώναξαν «να καούν» παρά να έμαθαν ότι διαδηλωτές, και μάλιστα μετανάστες, έσπευσαν να διασώσουν τους εγκλωβισμένους. Η «άβυσσος» και η «έκτακτη ανάγκη» έδωσαν χώρο σε ηλεκτρονικές και έ- ντυπες φωνές που ζητούσαν να καταργηθούν άρθρα του Συντάγματος και να επιβληθεί «όχι ακριβώς δικτατορία» αλλά κάτι που της μοιάζει ανησυχητικά.\nΦταίμε όλοι, και μάλιστα σχεδόν το ίδιο, για την κατάσταση στην οποία φτάσαμε. Το ίδιο όσοι έφαγαν εκατομμύρια με σκάνδαλα που ποτέ δεν εξιχνιάστηκαν, το ίδιο και όσοι έχουν απλήρωτα δάνεια και υπερχρεωμένες πιστωτικές. Ο ψιλικατζής και ο μεγαλοεπιχειρηματίας, ο άνεργος και το γκόλντεν-μπόι, ο συνταξιούχος και ο εκατομμυριούχος αντιμετωπίζονται ως συνυπεύθυνοι σε μια διάχυση της διαφθοράς που θα λυθεί «αναλαμβάνοντας όλοι τις ευθύνες μας». Όπως τονίζεται στην έρευνα, «η εικόνα που μεταφέρουν είναι η εικόνα μιας διεφθαρμένης κοινωνίας στο σύνολό της. Η συλλογική ενοχοποίηση "απαγορεύει" στο θυμό και την οργή να εκφραστούν με στόχο τους πραγματικούς υπεύθυνους, δημιουργώντας συναισθήματα αυτοαπόρριψης και αυτομομφής. Ετσι καθηλώνει τους πολίτες και οδηγεί αθόρυβα στην αποδοχή των μέτρων. Μόνο τα ΜΜΕ και οι άνθρωποί τους δεν εμφανίζονται ποτέ να εμπλέκονται σε σκάνδαλα, ύποπτες δραστηριότητες, φοροδιαφυγή κ.ά.».\n3. Έμφαση στο ατομικό\nΗ ανασφάλεια υπερτονίζεται ως το μόνο επιτρεπτό συναίσθημα. Οι συλλογικές αντιδράσεις (διαδηλώσεις, απεργίες κ.λπ.) προβάλλονται συνήθως τελευταίες, άρα ασήμαντες και, τελικά, μάταιες. Ελάχιστη ώρα καταλαμβάνουν στα δελτία οι μαζικές ειρηνικές διαδηλώσεις και διαμαρτυρίες• μόνο τα σπασίματα παρουσιάζονται με έμφαση. Το ζουμ του φακού γίνεται στο ατομικό δράμα: μία άνεργη μητέρα, ένας συνταξιούχος, ένας έμπορος εμφανίζονται ως ατομικές περιπτώσεις, αποκομμένες από το συλλογικό. Κατά το δόγμα «ένας θάνατος είναι τραγωδία, χίλιοι θάνατοι είναι στατιστική», οι «συλλογικότητες» εμφανίζονται με τη μορφή στατιστικών πινάκων: 1.000.000 άνεργοι, το 20% ζει κάτω από το όριο της φτώχειας κ.ο.κ. Φυσικά, οι στατιστικές είναι νούμερα και δεν έχουν δύναμη να αλλάξουν τη μοίρα. Στην τελική, είναι διεσπαρμένες μονάδες, μοιραίοι και άβουλοι αντάμα, κατά το θατσερικό ρητό «δεν υπάρχει κοινωνία, μόνο άτομα».\nΟπως φάνηκε μέσα από συνεντεύξεις με το κοινό, πολλοί αποφεύγουν συνειδητά τις ειδήσεις, γιατί τους προκαλούν άγχος και απέχθεια, τους οδηγούν στην κατάθλιψη. «Χαρακτηριστικά θυμάμαι τη φράση μια κοπέλας, ότι όταν βλέπει τηλεόραση είναι σαν να πενθεί διαρκώς. Όπως γνωρίζουν οι ψυχολόγοι, το παρατεταμένο εσωτερικευμένο πένθος είναι κλινικό σύμπτωμα της κατάθλιψης. Ήδη ο Παγκόσμιος Οργανισμός Υγείας είχε προειδοποιήσει από το 2008 ότι η οικονομική κρίση θα αυξήσει τα συμπτώματα κατάθλιψης και τις αυτοκτονίες. Αυτό φάνηκε με δραματικό τρόπο και στη χώρα μας, με τέσσερεις αυτοκτονίες σε ένα μόνο Σαββατοκύριακο. Ο τρόπος που παρουσιάζουν τα ΜΜΕ την κρίση δεν διευκολύνει το διάλογο και σίγουρα επηρεάζει αρνητικά την ψυχική υγεία. Ο θεατής το εισπράττει ως μία συνθλιπτική απουσία ελέγχου στη ζωή του, στο παρόν και στο μέλλον του, ότι τα μέτρα είναι μονόδρομος και ότι δεν υπάρχει συλλογική διέξοδος, παρά μόνο η ατομική συμμόρφωση».\nΑναρτήθηκε από SkyWatcher στις 2:22 μ.μ.\nΕτικέτες αντί - t.v.\nΤελικά το σύστημα μπορεί να υπερισχύσει κατά του λαού(λαών), αλλά ας μην απογοητεύεται κανέις, αφού υπάρχει λύση και σωηρία που λέγεται Ιησούς Χριστός,ας στρέψει λοιπόν ο καθένας το βλέμμα του προς τον ουρανό και ας επικλέστεί τον Αληθινό σωτήρα,Αυτός μπορεί να φέρει ειρήνη και πραγματική παρηγοριά στις ψυχές των ανθρώπων που μοιάζουν όλο και περισσότερο κουρασμένοι απο τα προβλήματα και τα γεγονότα.\nΌποιος μέχρι τώρα στηρίχτηκε στα χρήματα και στην ευημερία του αιώνα μας ας ξέρει πως αυτά ποτέ δεν είχαν σχέση με το Σωτήρα μας Ιησού Χριστό, και αν αυτά με τις μέριμνες έγιναν αιτία να ξεχάσουμε τον Σωτήρα μας, καλό είναι να πούμε τώρα, 'ΑΠΟΔΩΣΤΕ, ΛΟΙΠΟΝ, ΣΤΟΝ ΚΑΙΣΑΡΑ ΑΥΤΑ ΠΟΥ ΑΝΗΚΟΥΝ ΣΤΟΝ ΚΑΙΣΑΡΑ, ΚΑΙ ΣΤΟΝ ΘΕΟ, ΑΥΤΑ ΠΟΥ ΑΝΗΚΟΥΝ ΣΤΟΝ ΘΕΟ'.\n22 Μαΐου 2010 - 3:14 μ.μ.


QOSHE - Ολυμπιακός - ΑΕΚ: Λαχεία και "Γιακουμάκηδες" - Μανοσ Ναβροζιδησ\nΟλυμπιακός - ΑΕΚ: Λαχεία και "Γιακουμάκηδες"\nΕίναι τέτοια η ποδοσφαιρική συγκυρία που η ΑΕΚ πάει στο Καραϊσκάκης για το ντέρμπι με τον Ολυμπιακό, κουβαλώντας τον τίτλο του αουτσάιντερ. Οι ερυθρόλευκοι του Πέδρο Μαρτίνς παίζουν καλό ποδόσφαιρο, είναι δεμένη ομάδα και προέρχονται από ένα πολύ καλό ματς κόντρα στην Μπάγερν Μονάχου μεσοβδόμαδα στο Champions League.\nΗ Ένωση από την άλλη χτυπήθηκε άσχημα από την τύχη. Ο Μάνταλος έκανε "παπάδες" με τον Βόλο στη Ριζούπολη, έδειξε να βρίσκεται σε καλή κατάσταση και εν τέλει δεν θα κάτσει καν στον πάγκο στο παιχνίδι με τον Ολυμπιακό, μήπως σε κάποια φάση της αναμέτρησης έμπαινε στον αγωνιστικό χώρο για να δώσει βοήθειες. Ο αρχηγός της ΑΕΚ υποφέρει από θλάση, γεγονός που δεν αποκλείεται να στερήσει τη συμμετοχή του και στο επόμενο παιχνίδι με τον Ατρόμητο. Και βάλτε στις απουσίες τον Χουλτ, τον Κλωναρίδη, τον Ζεράλντες και φυσικά τον Μπάρκα. Για τον κίπερ της Ένωσης γνωρίζαμε εδώ και καιρό ότι δεν θα είναι διαθέσιμος για το παιχνίδι της 8ης αγωνιστικής, αλλά η απουσία του δεν παύει να είναι μεγάλη.\nΣΤΟΝ ΚΩΣΤΕΝΟΓΛΟΥ ΤΟ ΒΑΡΟΣ\nΟ Νίκος Κωστένογλου είναι καλός στο να ξεσηκώνει τους ποδοσφαιριστές του, να τους αφυπνίζει και να τους πείθει ότι μπορούν να κάνουν τη διαφορά. Αυτό, λοιπόν, καλείται να το κάνει εις διπλούν και να βγάλει κατά τη διάρκεια του 90λεπτου λαχεία και "Γιακουμάκηδες". Έναν οι περισσότερους παίκτες που θα ξεπεράσουν τον μέσο όρο τους και θα βοηθήσουν την ΑΕΚ ν' αντεπιτεθεί και να κοντράρει τον Ολυμπιακό στο γήπεδό του.\nΟι τελευταίες προπονήσεις έδειξαν ότι ο "Κωστέ", εκτός συγκλονιστικού απρόοπτου θα πάει με 4-2-3-1 και τους Ντέλετιτς - Αλμπάνη στις πτέρυγες. Συμπαραστάτες των δύο εξτρέμ θα είναι οι Λόπες και Μπακάκης. Αυτό, δεν αποκλείεται να είναι και ένα από τα κλειδιά στο παιχνίδι.\nΟ Ολυμπιακός παίρνει μεγάλη στήριξη από τους ποδοσφαιριστές της μεσαίας γραμμής, γεγονός που ανοίγει χώρους στους επικίνδυνους στο ανοιχτό παιχνίδι Ποντένσε και Μασούρα. Οι Ντέλετιτς και Αλμπάνης, θα μπουν στο γήπεδο με πρώτο στόχο την άμυνα. Τι εννοούμε; Με βάση τη λογική η ΑΕΚ δεν θα μπει με το καλημέρα σας να πρεσάρει τον Ολυμπιακό.\nΟι ερυθρόλευκοι θα είναι αυτοί........


Το success story… επανέρχεται! - Δημοσιογραφία\nΗ χιλιοεπαναλαμβανόμενη αύξηση του ΑΕΠ χρησιμοποιείται άλλοτε σαν βάλσαμο κι άλλοτε σαν πέπλο συγκάλυψης της φτώχειας, της υπερφορολόγησης, της αυξανόμενης εκμετάλλευσης και του ξεπουλήματος της δημόσιας περιουσίας.\nΤο σχέδιο που με ζήλο υπερασπίζονται όπου βρεθούν και σταθούν οι κυβερνητικοί αξιωματούχοι θα μπορούσε να ονομαστεί και «η επιστροφή του Αντώνη Σαμαρά» ή η «νεκρανάσταση του successstory». Για όποιον έχει ξεχάσει, θυμίζουμε πώς ήταν το αφήγημα της Νέας Δημοκρατίας το 2014: επιτέλους(!) στο βάθος του τούνελ έλαμπε φως, η εποχή των Μνημονίων έφθανε στο τέρμα της και η διαφαινόμενη οικονομική ανάπτυξη θα θεράπευε τις πληγές που άνοιξε η υπαγωγή της Ελλάδας στη μέγγενη των δανειστών το 2010.\nΟι δρακόντειοι όροι που θα συνόδευαν τη συζητούμενη τότε συμφωνία για ένταξη της Ελλάδας σε μια πιστοληπτική γραμμή του Ευρωπαϊκού Μηχανισμού Σταθερότητας ή τα νέα μέτρα λιτότητας που προέβλεπε το περίφημο πλέον μέιλΧαρδούβελη προς τους πιστωτές αποτελούσαν ασήμαντες λεπτομέρειες σε σύγκριση με την επιβράδυνση της πτωτικής πορείας ή την αλλαγή κατεύθυνσης που σημείωναν κρίσιμοι οικονομικοί δείκτες.\nΑξίζει να δούμε γιατί χαίρονται και χαμογελούν ΣΥΡΙΖΑ και ΑΝΕΛ την ίδια ώρα που η Ελλάδα εξακολουθεί να διατηρεί το θλιβερό προνόμιο κάθε αρνητικού ρεκόρ στις ευρωπαϊκές στατιστικές. Το πιο πρόσφατο «τρόπαιο» που ύψωσε θριαμβευτικά στον αέρα η κυβέρνηση αφορούσε τη διαβεβαίωση για την αύξηση του ΑΕΠ [και] από τα χείλη του Ευρωπαίου Επιτρόπου Πιέρ Μοσκοβισί, ο οποίος εξακολουθεί ακούραστα κι ανυποψίαστα να χειροκροτείται στον ρόλο του «καλού».\nΟι δηλώσεις του έγιναν μετά το Συμβούλιο των Υπουργών Οικονομικών της 20ής Φεβρουαρίου, όταν η κυβέρνηση αποδέχθηκε τελικά να ψηφίσει οικονομικά μέτρα για μετά το 2019, παρότι διαβεβαίωνε για το αντίθετο. Δεν περνάει μάλιστα καθόλου απαρατήρητο πως οι Ευρωπαίοι σπεύδουν κάθε φορά να υπερθεματίσουν, μεγεθύνοντας κάθε υποψία βελτίωσης των οικονομικών δεδομένων, μήπως και με αυτό τον τρόπο εμφανίσουν ότι η πολιτική τους δεν γεννάει μόνο… πόνο, αλλά και επιτυχίες.\nΣε ό,τι αφορά τις προβλέψεις για την αύξηση του ΑΕΠ το 2017 και στο μέλλον, τη δική του σημασία έχει ένα ακόμη ρεκόρ, το οποίο κατέκτησε η Ελλάδα με την αρωγή των δανειστών της: το χρυσό μετάλλιο στις αρνητικές αναθεωρήσεις!\nΚαι πάλι με βάση όσα αποκαλυπτικά αναφέρει η έκθεση του ΔΝΤ: «Οι αρνητικές αναθεωρήσεις της πραγματικής αύξησης του ΑΕΠ ήταν συχνότερες και μεγαλύτερες στην Ελλάδα απ’ οπουδήποτε αλλού στην ευρωζώνη. Πτωτικές αναθεωρήσεις στην ετήσια αύξηση της παραγωγής γίνονταν σε περισσότερες από 1 στις 3 δημοσιεύσεις στοιχείων, έναντι λιγότερων από 1 στις 4 για την υπόλοιπη ευρωζώνη την περίοδο 2001-2014. Οι αναθεωρήσεις ήταν μεγαλύτερες σε σχέση με τις υπόλοιπες χώρες της ευρωζώνης και με σταθερό τρόπο μεροληπτικά καθοδικές (-0,6% κατά μέσο όρο, έναντι 0,2% για την ευρωζώνη)». Ας μην θεωρούμε επομένως ως θέσφατο κάθε δήλωση ή πρόβλεψή τους.\nΗ ελεύθερη πτώση που παρατηρείται στη βιομηχανική παραγωγή της Ελλάδας προκαλεί ακόμη μεγαλύτερη εντύπωση, αν τη συγκρίνουμε με την αυξανόμενη τάση επιστροφής της βιομηχανίας στις ανεπτυγμένες καπιταλιστικές χώρες και στην ΕΕ.\nΣημασία ωστόσο, για το επιχειρηματικό μοντέλο που αναδεικνύεται από τις στάχτες της κρίσης, έχει και το είδος των επενδύσεων που γίνονται. Με βάση μελέτη της Endeavor Greece, που είδε το φως της δημοσιότητας στις αρχές Φεβρουαρίου, το κυρίαρχο υπόδειγμα θέλει έναρξη επαγγέλματος να κάνουν μαζικά καφετέριες, μπαρ και σουβλατζίδικα κι από την άλλη, σε λήξη εργασιών να προχωρούν εργοστάσια.\nΗ έρευνα στηρίχθηκε σε στοιχεία του Γενικού Εμπορικού Μητρώου και έδειξε πως το 84% των νέων επιχειρήσεων από τον Ιανουάριο έως τον Νοέμβριο του 2016 δραστηριοποιούνταν σε μαζική εστίαση, διασκέδαση, λιανεμπόριο και λογιστικές συμβουλευτικές υπηρεσίες. Η μεγαλύτερη συρρίκνωση, αντίθετα, παρατηρήθηκε στο λιανεμπόριο, τη μεταποίηση και τις κατασκευές. Εύκολα επομένως αντιλαμβανόμαστε από τα παραπάνω πως το μέλλον έχει πολύ αέρα…\nΤο τρίτο τρίμηνο του 2016, η πραγματική κατανάλωση αυξήθηκε κατά ένα ασυνήθιστα υψηλό ποσοστό της τάξης του 5,7%. Όπως πολύ σωστά όμως παρατήρησε ο ΣΕΒ στο εβδομαδιαίο δελτίο του στις 2 Φεβρουαρίου 2016, «μια προσεκτική ανάλυση των κύριων προσδιοριστικών παραγόντων της ιδιωτικής κατανάλωσης, δείχνει μείωση του καθαρού (μετά από φόρους και εισφορές) διαθέσιμου εισοδήματος των νοικοκυριών κατά 2,1%, όταν τα δύο αυτά μεγέθη, σε όλα τα προηγούμενα τρίμηνα, κινούνται πάντα προς την ίδια κατεύθυνση».\nΕπομένως η αυξημένη κατανάλωση δεν προέρχεται από αυξημένα εισοδήματα, μιας κι αυτά αποδεδειγμένα μειώνονται. Γνωρίζοντας ότι μειώνεται επίσης και η τραπεζική χρηματοδότηση, συμπεραίνεται ότι η αυξημένη κατανάλωση προέρχεται είτε από τραπεζικές αναλήψεις ή από χρήματα που υπάρχουν στα… σεντούκια, αν έχει μείνει τίποτε ακόμη.\nΚαι οι δύο αυτές πηγές ωστόσο αντιπροσωπεύουν εισοδήματα που δημιουργήθηκαν στο παρελθόν. Κατ’ επέκταση, οι λόγοι που αυξάνεται η ιδιωτική κατανάλωση έπρεπε να είναι πηγή ανησυχίας κι όχι να εμφανίζονται ως πηγή αισιοδοξίας, όπως τις εμφανίζει ο Ν. Παπάς. Πολύ περισσότερο, όταν δειγματοληπτικές έρευνες φέρνουν στην επιφάνεια την κατάσταση παρατεταμένης οικονομικής ασφυξίας που ζουν τα νοικοκυριά.\nΑπό πολλές απόψεις χρήσιμη (και αποδομητική του ισχυρισμού του Ν. Παπά) είναι η έρευνα καταναλωτών που δημοσιεύεται στην τετραμηνιαία έκθεση του ΙΟΒΕ (αρ. τεύχους 86, Ιανουάριος 2016). Από τις απαντήσεις των ερωτηθέντων φαίνεται ότι πλέον ένα μονοψήφιο μόνο ποσοστό αποταμιεύει κι αυτό μάλιστα αποταμιεύει μικροποσά, ενώ πολλοί περισσότεροι είναι όσοι πάνε στον γκισέ και τα ΑΤΜ για αναλήψεις!\nΤρία στοιχεία είναι αρκετά για να δείξουν ότι η αξιοπρεπής διαβίωση όλο και λιγότερο θα ταυτίζεται στο εξής με την εργασία. Πρώτο, το συντριπτικά μεγαλύτερο μέρος των νέων προσλήψεων αφορά ευέλικτες θέσεις εργασίας. Τον Ιούλιο του 2016 για παράδειγμα, με βάση στοιχεία του συστήματος Εργάνη, από τις 201.793 προσλήψεις οι 78.432 (38,87%) αφορούσαν μερική απασχόληση κι οι 30.859 (15,29%) εκ περιτροπής εργασία.\nΔεύτερο, 125.000 εργαζόμενοι πληρώνονται με μισθό κατώτερο των 100 ευρώ τον μήνα, φέρνοντας στην επιφάνεια τη δημιουργία μιας νέας γενιάς επισφαλώς εργαζομένων που ως βδομαδιάτικο έχουν 25 ευρώ! Ποια ανάγκη να καταφέρουν να καλύψουν με αυτά τα ψιχία; Φαγητό, τσιγάρα, καφέ, εισιτήρια για τα μέσα μεταφοράς; Τρίτο, 400.000 εργαζόμενοι με βάση στοιχεία που αναγράφονται στις φορολογικές τους δηλώσεις δεν αμείβονται καν! Πάνε κι έρχονται στην εργασία τους με την ελπίδα να μην κλείσει, μήπως έτσι καταφέρουν και λάβουν κάποτε τα δεδουλευμένα… Ταυτόχρονα νέες γενιές εργοδοτών εθίζονται στη δωρεάν εργασία, αναβιώνοντας προκαπιταλιστικές μορφές ωμής εκμετάλλευσης…\nΗ απορρύθμιση της αγοράς εργασίας, όπως υλοποιήθηκε με τους μνημονιακούς νόμους και τη σχεδιασμένη αποδυνάμωση και περιθωριοποίηση των Επιθεωρήσεων Εργασίας (ώστε να μην υπάρχουν επιτόπιοι έλεγχοι) προηγείται της επικείμενης ανάκαμψης, βεβαιώνοντας ότι δεν θα συνοδεύεται από κοινωνικό μέρισμα, όπως συνέβαινε εν πολλοίς στο παρελθόν.\nΣτο εξής η μεγέθυνση της πίτας θα τροφοδοτεί μεγαλύτερα κομμάτια αποκλειστικά και μόνο για την ελίτ, που θα δει τη θέση της να βελτιώνεται περαιτέρω. Υπό αυτό το πρίσμα, ακόμη κι αν υλοποιηθεί η πρόβλεψη της κυβέρνησης για μεγέθυνση της τάξης του 2,7% το τρέχον έτος, αυτό δεν θα σημάνει τίποτε το θετικό όσο το καθεστώς απορρύθμισης της εργασίας ισχυροποιείται κι οι μισθοί μειώνονται. Κι έτσι το success story της κυβέρνησης ΣΥΡΙΖΑ και ΑΝΕΛ, τρία χρόνια μετά το success story της ΝΔ, αποδεικνύεται εξ ίσου κάλπικο…\n* Ο Λεωνίδας Βατικιώτης αρθρογραφεί στον ελληνικό Τύπο από το 1992. Έχει επιμεληθεί έξι ντοκιμαντέρ κι έχει μεταφράσει τέσσερα βιβλία Οικονομικών. Είναι διδάκτορας τουΠάντειου Πανεπιστημίου.\nΠροηγούμενοPrevious post:Editorial 13ου τεύχουςΕπόμενοNext post:Όλο και πιο περίεργα


istories-1001: "Ιάσου Μαρία" ένας αδυσώπητα θανατηφόρος διανοητικός ιός\n"Ιάσου Μαρία" ένας αδυσώπητα θανατηφόρος διανοητικός ιός\nΑλλά εδώ που πατάμε τα πόδια μας τα είχανε πατήσει και άλλοι πολλοί και ας μην φαίνονται τα ίχνη τους στο χώμα, είναι σβησμένα απο δεκαετίες βροχών.\nΒρισκόμαστε στο έτος 3007. Πριν απο πολλά χρόνια, κανένας δεν ξέρει πόσα ακριβώς, υπήρχε ακόμα η ανθρωπότητα, πολλάααα εκατομύρια άνθρωποι κατοικούσαν σε όλο τον πλανήτη. Φήμες υποστηρίζουν πως ήταν δισεκατομύρια όλοι αυτοί, αλλά μην πιστεύεις και όλα όσα λένε οι φήμες.\nΔεν είχε αρχίσει να μεταδίδεται αυτός ο δολοφονικός ιός ο οποίος την εξολόθρευσε σχεδόν την ανθρωπότητα, αφήνοντας στους λιγοστούς εναπομείναντες μόνο τον φόβο απο συναισθήματα, και την σίγουρη απουσία Θεού η οποία είναι αποδεδειγμένη επιστημονικά, ως πολιτισμό. Απο επιστημονικά επιτεύγματα είχαν μείνει όλα, τι να τα κάνεις όμως που εξαφανίστηκαν οι επιστήμονες. Επιστήμη χωρίς να ξέρει κάποιος να την χειριστεί είναι ανύπαρκτη. Η αβεβαιότητα κυβερνάει πλέον τους ανθρώπους, ξέρουν πως δεν υπάρχει θεός αλλά δεν ξέρουν το γιατί.\nΗ καταστροφή ξεκίνησε απο ένα διαγωνισμό, αρχικά δημιουργήθηκε με σκοπό να προωθήσει τον μουσικό πολιτισμό των κρατών, δίνοντας ένα χαρακτηριστικό μουσικό κομμάτι του πολιτισμού τους. Εξαιτίας της αναμενόμενης δημοσιότητας σε όλα τα κράτη πολλές οργανώσεις άρχισαν της προσπάθειας να διαβάλλουν αυτόν τον θεάρεστο διαγωνισμό. Πειράματα απο τρελλούς και λογικούς επιστήμονες άρχισαν σε κάθε άτομο που συμμετείχε σε αυτόν τον διαγωνισμό, απο τους τραγουδιστές το κοινό και τους κριτικούς μέχρι φυτικά πειράματα στις γλάστρες που συνόδευαν τον καλλιτέχνη στο νούμερό του. Οι μεγάλες χώρες οι οποίες τα ήξεραν αυτά απο καιρό, και δεν έδιναν την παλιά τους σημασία σε αυτόν το διαγωνισμό πειραματόζωων έπεισαν μάλιστα τους υπηκόους τους να τον αγνοούν. Μόνο κάτι παρακμιακές, ξεχασμένες χώρες έμειναν για να τον συντηρούν.\nΤα πειράματα συνεχίζονταν απτόητα σημειώνοντας ελάχιστες επιτυχίες. Μια απο τις αξιοσημείωτες ήταν της Έλενας Παπαρίζου, μια ανεπανάληπτη ηθικοπλαστική τραγουδοποιός, η οποία ήταν το πειραματόζωο πυρηνικών δοκιμών βασισμένες στο πλαστικό και στην σιλικόνη. Η επιτυχία αυτή, τύφλωσε τους επιστήμονες απο αλαζονεία και θάρρος, προχωρόντας τα πειράματα με αμείωτο ζήλο για ένα μεγαλύτερο πείραμα, που θα αφήσει εποχή.\nΔυστυχώς μέσα στην ερευνητική ομάδα επιστημόνων αυτών ήταν και ένας ξάδερφος του Βύρωνα Πολύδωρα, κάτι που αποδείχτηκε εκ των υστέρων μέσω εξετάσεων DNA. Αυτός ήταν υπεύθυνος μιας μυστικής αποστολής απο τον Βύρωνα, να βρεί ένα τρόπο να σταματήσει τους αναρχικούς ανθρώπους που κάνουν πορείες. Δεν έχουν δικαίωμα αυτοί στην ζωή, δεν είναι καν άνθρωποι!!!, όπως συνήθιζε συχνά να λέει, αστειευόμενος για τους φοιτητές. Κατασκέυασε λοιπόν αυτός ο ξάδερφος του Βύρωνα, ο Μπύρωνας όπως τον έλεγαν οι γνωστοί του φιλικά γιατί είχε μια τεράστια μπυροκοιλιά, ένα διανοητικό ιό, ο οποίος προριζόταν για δωράκι στον Βυρώνα στα γενέθλιά του, και μετέπειτα για την Eurovision. Με ένα σμπάρο 2 τριγόνια σκέφτηκε χαιρέκακα ο Μπύρωνας.\nΟ ιός αυτός με το κωδικό όνομα "yassoy maria", δεν ήταν θανατηφόρος, τουλάχιστον όχι άμεσα, καθώς δεν πέθαινε ο άνθρωπος απλά νεκρώνονταν κάποια συγκεκριμένα κύτταρα του οργανισμού. Αυστηρά μεταφραζόμενο στην ελληνική γλώσσα το κωδικό όνομα σημαίνει "ιάσου μαρία", δηλαδή: μαρια ιάσου, γιατρέψου, γίνε καλά απο μια αρρώστια, εντελώς αποπροσανατολιστικό μήνυμα. Αυτός ο προσεκτικά, και φυσικά όχι τυχαία, διαλεγμένος συνδυασμός συλλαβών απο τον Μπύρωνα, όταν το τραγουδούσε κάποιο συγκεκριμμένο υποκείμενο, όπως ο Σαρμπέλ έσπαγε ένα αγγείο στον εγκέφαλο εμποδίζοντας αποτελεσματικά και σταδιακά την οξυγόνωσή, του προκαλώντας σε μικρό χρονικό διάστημα την νέκρωσή του. Βέβαια το ιδιαίτερο χαρακτηριστικό του ιού αυτού, ήταν πως δεν πέθαινε ο άρρωστος, μόνο ο εγκέφαλός του.\nΗ ώρα του πειράματος έφτασε, χιλιάδες ανυποψίαστος κόσμος παγκοσμίως παρακολουθεί την δοκιμή του διαγωνισμού, τραγουδάει ο Σαρμπέλ και κολλάνε όλοι οι τηλεθεατές τον ιό, η πρώτη φάση της πειράματος σημείωσε πλήρη επιτυχία. Τότε ο Μπύρωνας παρατήρησε απογοητευμένος πως ιδιαίτερα στην Ελλάδα δεν είχε επιτυχία ο ύπουλος μουσικός αυτός ιός, επειδή το μεγαλύτερο μέρος του πληθησμού είχε ήδη νεκρωμένο τον εγκέφαλό του, απο τις τηλεοπτικές εκμπομπές τις Αννίτας Πάνιας. Ο ιός όμως χτύπησε τους λιγοστούς απομείναντες χαροποιώντας λίγο τουλάχιστον τον Μπύρωνα, δίνοντας του κάποια αμυδρή ικανοποίηση. Η ελάχιστοι που έμειναν με ζωντανούς και λειτουργικούς τους εγκέφαλούς του, μετριούνταν πλέον στα δάχτυλα 12 μπαμπουίνων.\nΗ δεύτερη φάση του πειραματικού αυτού προγράματος εξόντωσης των ανθρώπινων εγκεφάλων άρχισε με συνεχόμενες διαφήμίσεις αυτού του ιού απο την τηλεόραση, το ραδιόφωνο, ντουντούκες με αυτό το τραγούδι σε όλη την πόλη. Σιγά σιγά όλοι οι ανθρώπινοι εγκέφαλοι εξοντώθηκαν με επιτυχία.\nΟι ανεγκέφαλοι άνθρωποι πλέον μην μπορώντας πως να σκεφτούν, το μόνο που είχαν στο μυαλό τους ήταν να τραγουδάνε "ιάσου μαρια", να φάνε μπορούσαν και αυτό με το ζόρι, δεν μπορούσαν όμως να αναπαραχθούν αποτελεσματικά για να συνεχιστεί το είδος, σε ελάχιστο χρονικό διάστημα εξαφανίστηκαν. Οι μόνοι που επιβίωσαν τελικά ήταν κάποιοι ναυαγοί σε ένα μικρό νησί στο Ντουμπάι.\nΕίναι βασισμένο σε πραγματική ιστορία, απλά δεν έχει συμβεί ακόμα.\nPosted by epwnimos at 12:36 μ.μ.\nΕιλικρινά, δεν αμφιβάλλω...\nΑυτά είναι προφητικά λόγια, μην αμφιβάλλεις καθόλου.\n14 Μαΐου 2007 - 1:54 μ.μ.\nΓιατί στο Ντουμπάι..?\n..δεν το αναφέρει ο Προφήτης..\n14 Μαΐου 2007 - 1:56 μ.μ.\nΔεν υπάρχει κανένας απολύτως λόγος, απλά το είδα σε φωτογραφίες και μου άρεσε πάρα πολύ. Απο τότε όποτε σκέφτομαι ωραία αμμουδιά και νησί, το Ντουμπάι σκέφτομαι κατευθείαν. Πραγματικά θα ήθελα να ναυαγήσω εκεί...\n14 Μαΐου 2007 - 2:22 μ.μ.\nΕγώ πάλι θα σου πρότεινα να πας στην Αφρική με τους Μασάι, όπου ελληνικά κανείς τους δεν μιλάει. Καλωσόρισες!\n14 Μαΐου 2007 - 2:58 μ.μ.\nΚαλώς σας βρήκα. Στην Αφρική; Εκεί είναι πολύ μιζέρια μου κάνει ενώ στο Ντουμπάι όσα βγάλεις σε όλη σου την ζωή φτάνουν για μια εβδομάδα διαμονής.\n14 Μαΐου 2007 - 3:24 μ.μ.\nΚαλώς τον Ντουμπαϊτη !\n14 Μαΐου 2007 - 7:16 μ.μ.\nΓεια σου μικρή μαρίκα...\n14 Μαΐου 2007 - 7:24 μ.μ.\nΝτήαρ Γκοντ αγαητέ έμπορα, πώς τολμείτε να ισχυρίζεσθε ότι η Hellena PapariTSou (Οι Σκανδιναβοί δεν έχουν τον ήχο "Ζ" στις γλώσσες τους και τον προφέρουν συνήθως σαν "Σ") είναι σιλικονούχου κατασκευής; Πιπέρι στο στόμα σας!\nΝα υποθέσουμε λοιπόν ότι οι μόνοι που την γλίτωσαν ήταν κάτι αηδιαστικοί λεφτάδς στο νησί - φοίνικας στο Ντουμπάι;\nΠα, πα, πα, με κάτι τέτοια γίνεσαι κομουνιστής!\n14 Μαΐου 2007 - 11:32 μ.μ.\nΚοίτα υπάρχει σοβαρή πιθανότητα να έχει υποστεί πλαστικές εγχειρήσεις, έτσι το λέω χωρίς στοιχεία.\nΌσο για τους άθλιους λεφτάδες, ούτε και εγώ τους πάω και πολύ αλλά τι να κάνουμε και αυτοί άνθρωποι είναι και αυτοί. Ε όχι και κομμουνιστής όμως, αν πρόκειται τώρα να στραφείτε στον κομμουνισμό, το σβήνω κατευθείαν το ποστ.\n15 Μαΐου 2007 - 12:57 μ.μ.\nΜην ανησυχείς κ. έμπορα! Ο κ. Πολσεμάνεν έχει διαβεί -υποθέτω- προ πολλού την επικίνδυνη ηλικία... ;-)\n15 Μαΐου 2007 - 1:12 μ.μ.\nΕγώ πάντως μετά από τον Ολυμπιακό και το θεό πιστεύω στο αόρατο χέρι της ελεύθερης αγοράς. Τώρα το που θα μας βαρέσει είναι άλλη κουβέντα... Λευτεριά στα γυροβίζια!\n15 Μαΐου 2007 - 5:50 μ.μ.\nΑγαπητέ κ. Floydian, εδώ δεν αναφέρονται ομάδες ποδοσφαίρου και αίματος, πολιτικές και γαστριμαργικές προτιμήσεις, κλπ κλπ\nΥπάρχει ΚΙΝΔΥΝΟΣ να σβήσουμε απ' το χάρτη!:-))\n(και στα άσματα της σελίδας σου)\n15 Μαΐου 2007 - 6:55 μ.μ.\nΦυσικά και πιστεύω και εγώ στην ελεύθερη αγορά, αφού το κάνουν το παρακολουθεί ο κόσμος και τα κονομάνε καλά κάνουν. Απλά εγώ έχω υποχρέωση εφόσον δεν το κρίνω σωστό, να χάνει ο κόσμος τον χρόνο έτσι, να δώσω και την δικιά μου αντίθετη άποψη.\n16 Μαΐου 2007 - 10:16 π.μ.


Κανείς δεν βγαίνει από τις φυλακές | Liberal.gr\nΠαρασκευή 28 Αυγούστου 2020, 00:02\nΚανείς δεν βγαίνει από τις φυλακές\nΒαρλάμ Σαλάμοφ (1907-1982)\nΣτις 12 Ιανουαρίου με συνέλαβαν και αρχικά με ανέκρινε κάποιος δόκιμος που δεν θυμάμαι πως τον έλεγαν, ίσως Ρομάνοφ, ίσως Λιμάνοφ, ένας νεαρός, κοκκινομάγουλος δόκιμος που κόκκινιζε κάθε φορά που με ρωτούσε κάτι,- ζήτημα αγγειοκινητικής – αρτηριακό παιχνίδι, όπως με τον Γκροντζένσκι, ο οποίος κοκκίνιζε από την κορυφή μέχρι τα νύχτια.\n- Αυτό σημαίνει πως μπορείτε να γράψετε ότι το 1929 συμμεριζόσασταν αυτές τις απόψεις και πως σήμερα δεν τις αποδέχεστε;\n- Και θα υπογράψετε;\nΟ αγγειοκινητικός ανακριτής, έφυγε για λίγο, κάτι έδειξε σε κάποιον και το βράδυ με μετέφεραν στο κτίριο της οδού Λιουμπιάνκα 14, στο αρχηγείο της Μόσχας, όπου είχα ξαναβρεθεί εκεί πριν από οκτώ χρόνια και ήξερα όλους τους κανόνες και τις προοπτικές. Η Λιουμπιάνκα 14 είναι ένα «κυνοκομείο», ένα σημείο συγκέντρωσης, απ' όπου η έξοδος είναι είτε στην ελευθερία, πράγμα που συνέβαινε μερικές φορές, είτε στην Λιουμπιάνκα 2, πράγμα που σήμαινε πως θεωρείται εγκληματίας κατά του κράτους, έμπειρος εχθρός υψίστης κατηγορίας, υποψήφιος για την εσχάτη των ποινών, είτε για την ανακριτική φυλακή Μπουτίρσκαγια, όπου θεωρείσαι εχθρός του λαού και θα αντιμετωπίσεις την απομόνωση με τα συν και τα πλην της.\nΓι' αυτό και η Μπουτίρκα σήμαινε πως θα ζήσεις, αλλά πως θα είσαι ελεύθερος. Από τις φυλακές σαν την Μπουτίρκα δεν βγαίνει κανείς. Και όχι για να διαφυλαχθεί το κύρος του κράτους («Η ΓΚΕ.ΠΕ.ΟΥ δεν κάνει τυχαίες συλλήψεις») αλλά εξαιτίας της γραφειοκρατικής κίνησης εκείνου του θανάσιμου τροχού, τον οποίο δεν θέλουν, δεν ξέρουν, δεν μπορούν, δεν έχουν δικαίωμα, να του αλλάξουν ρυθμό περιστροφής, να αλλάξουν την πορεία του. Οι φυλακές σαν την Μπουτίρκα είναι ο τροχός του κράτους.\nΟ ανακριτής Μπότβιν, ο οποίος είχε αναλάβει την υπόθεσή μου και την ολοκλήρωσε επιτυχώς, όχι οδηγώντας με στο στρατοδικείο, φυσικά, αλλά αφού με απείλησε με αυτό πολλές φορές, κατάφερε να ξεδιαλύνει όλες τις αναγκαίες λεπτομέρειες της Αντεπαναστατικής Τροτσκιστικής Δράσης. Εξάλλου, το στρατοδικείο ήταν το γράμμα Τ. Στην ίδια την λέξη «στρατοδικείο» ήταν αυτό το θανατηφόρο γράμμα, αμφιβάλλω όμως αν ο ανακριτής Μπότβιν μπορούσε να καθορίσει το ειδικό βάρος που είχε στο σοβιετικό αλφάβητο αυτό το μυστικό σκοτεινό γράμμα, αντάξιο των μαφικών κύκλων, αντάξιο θεουργικών ερμηνειών. Ο ανακριτής Μπότβιν ήταν ράθυμος άνθρωπος, συνομήλικός μου, δούλευε την υπόθεσή μου χωρίς να βιάζεται. Παρουσία μου διέκοπτε την ανάκριση και δεν έβαζε κανένα χαρτί στον φάκελο μου. Το πρόβλημα στέγασης, η έλλειψη γραφείων προκαλούσε πολλά προβλήματα στην λειτουργία της ΤΣΕ.ΚΑ. Ο Μπότβιν είχε ένα γραφείο για να δουλέψει μαζί μου συγκεκριμένες ώρες και στη συνέχεια τον έδιωχναν από εκεί σαν παλιόσκυλο.\nΘα σε πετάξουμε έξω σαν παλιόσκυλο, αν μείνεις έστω και μία ώρα παραπάνω,- άκουσα στο διάδρομο την φωνή κάποιου υψηλόβαθμου αξιωματούχου.\nΟ Μπότβιν δεν είχε μεγάλο βαθμό, γι' αυτό και ως μοιραία κυνικός και τεμπέλης, προσπαθούσε να εξοικονομίσει χρόνο δουλεύοντας όταν ήμουν εκεί. Όλες οι βεβαιώσεις για την υπόθεσή μου ήταν στιβαγμένες δίπλα στο γραφείο του. Τα πόδια μας ακουμπούσαν κατά την διάρκεια της ανάκρισης. Τόσο στενά ήταν τα γραφεία από την εποχή του Τζερζίνσκι. Μπορούσα να διαβάσω οποιαδήποτε αράδα από εκείνα τα έγγραφα που ήταν άπλωνε μπροστά μου χωρίς να βιάζεται και χωρίς να θέλει να βιαστεί. Τότε, ευχαρίστως κοίταξε και διάβασα τον ατομικό μου φάκελο από το 1929. Η σύλληψη, οι ανακρίσεις, ο φάκελος με τις καταθέσεις των μαρτύρων στην αρχή και στο τέλος της ανάκρισης και, τέλος, το τελευταίο φύλλο της υπόθεσή μου, την άρνηση να υπογράψω ότι ενημερώθηκε για την ποινή: τρία χρόνια στα στρατόπεδα και πέντε χρόνια εξορίας. Η σημείωση έγινε από το αδιάφορο χέρι του αξιωματικού υπηρεσίας. Ποιος ήταν τότε αξιωματικός υπηρεσίας στο αρχηγείο της Μόσχας στην πτέρυγα των αντρών; Διοικητής της φυλακής ήταν ο Άνταμσον, ποιος όμως ήταν αξιωματικός υπηρεσίας; Όχι, δεν έγινε στο αρχηγείο της Μόσχας, αλλά στο κέντρο μεταγωγών, όπου είχα κηρύξει απεργία πείνας. Με ποια αιτία; - δεν ήθελα να είμαι στο ίδιο κελί με αντεπαναστάτες και απαιτούσα να με μεταφέρουν σε κελιά όπου ήταν φυλακισμένοι στελέχη της αντιπολίτευσης.\nΔεν σας φέραμε εδώ για ανάκριση, αλλά επειδή καταδικαστήκατε,- μου είπε αδιάφορα ο αξιωματικός υπηρεσίας, - και όντως μου έδειξε το απόσπασμα της δικαστικής απόφασης, στο ίδιο εκείνο χαρτί όπου υπήρχε η πολύτιμη σημείωση με τον γραφικό χαρακτήρα κάποιου, η δική μου σημείωση: «Αρνήθηκα να υπογράψω».\nΟ Μπότβιν διάβαζε χωρίς να βιάζεται τον ατομικό μου φάκελο και κάποια στιγμή διάβασε μία απειλητική σημείωση: «Να αρχειοθετηθεί». Αυτό σήμαινε ότι ο φάκελος θα φυλασσόταν αιώνια. Το ήξερα έτσι κι αλλιώς. Κάτι άλλο όμως ενδιέφερε τον Μπότβιν. Το μόνο που είχε ενδιαφέρον γι' αυτόν ήταν να κλείσει όσο το δυνατόν αρτιότερα αυτή την υπόθεση, η οποία, εκείνη την εποχή, είχε απεριόριστες προοπτικές. Ο Μπότβιν ερχόταν πάντα από κάποια αναφορά, κρατώντας στα χέρια του ολόκληρα πακέτα εγγράφων. Μαζί με τον κυνισμό και την τεμπελιά του, ξεχώριζε και ο προσήκον υπηρεσιακός ζήλος, η επιθυμία να μην παραλείψει κάτι, να μην κάνει βήμα πίσω σε τούτη την ένδοξη πορεία του. Ήθελε να εκμεταλλευτεί στο έπακρο την τεχνική.\n- Απλώνει τα χέρια στο κόμμα,- φώναξε Μπότβιν...\nΚάποιος από τους ανώτερους είχε βάλει στο έγγραφο τελείες, παύλα... Ξαφνικά άλλαξε τόσο το πλάνο όσο και ο ρυθμός της ανάκρισης. Αφού παρέλαβε τον παλιό ατομικό μου φάκελο, ανακρίθηκαν ξανά όλοι οι μάρτυρες της υπόθεσής μου, με προοπτική πλέον όχι την εξορία, αλλά το στρατοδικείο. Ο αριθμός των μαρτύρων στην υπόθεσή μου ήταν εκείνος ο ελάχιστος, ο οποίος σήμερα είναι πολύ καλύτερος από τον μέγιστο. Όλοι ήταν συνάδελφοι – ο Γκουσιατίνσκι, ο Σούμσκι, ανακρίθηκαν ξανά. Ο Γκουσιατίνσκι, παρέθεσε πλήθος γεγονότων, πήγε στο Κίεβο, όπου εγκωμίασε τον Γιεφίμοφ, τον διευθυντή του Βιομηχανικού Ινστιτούτου και έβρισε όλους τους έντιμους λενινιστές. Όλα αυτά του φάνηκαν ύποπτα και ενημέρωσε επισήμως ποιος με σύστησε στη διεύθυνση. Ο Σούμσκι δεν άλλαξε καθόλου την κατάθεσή του, είπε ακριβώς ό,τι είχε πει και στην πρώτη ανάκριση. Ο Σούμσκι κάθε άλλο παρά δειλός αποδείχτηκε. Πολύ μεγάλες ήταν οι αλλαγές στην κατάθεση της συζύγου μου, μα την ουσία τους την γνωρίζω μόνο εξ όσων μου είπε ο Μπότβιν: «Να, ακόμη και η σύζυγός σας λέει πως ήσασταν ενεργό μέλος της αντιπολίτευσης, αλλά το κάνατε στα κρυφά, βάζετε διάφορα προσωπεία. Έτσι, που λέτε». Δεν βρέθηκε όμως τέτοια κατάθεση.\nΕγώ όμως τους βόλευα και ως συνεργός.\nΔεκατέσσερα χρόνια αργότερα, ρώτησα τη σύζυγό μου.\n- Τι σ' έβαλαν να γράψεις στην κατάθεσή σου; Τι παραπάνω θα μπορούσες να πεις το 1937;\n- Στην κατάθεσή μου είπα: φυσικά, δεν μπορώ να πω με τι ασχολούνταν όταν απουσίαζα, κατά την παρουσία μου όμως δεν είχε καθόλου τροτσκιστική δράση.\n- Μία φορά τον μήνα θα συναντιέσαι με τον Παστερνάκ, θα έρχεσαι εδώ, ας πούμε, μία φορά την εβδομάδα.\n- Ο Παστερνάκ,- είπα,- με χρειάζεται πιο πολύ, απ' ότι εγώ εκείνον. Ο Παστερνάκ μου έδωσε ότι είχε να μου δώσει στα πρώτα του ποιήματα, στη συλλογή «Οι αδελφές της ζωής μου». Ο Παστερνάκ δεν μου χρωστάει τίποτα.\nΔώσε μου τον λόγο της τιμής σου ότι θα αφήσεις την Λιόνοτσκα στην ησυχία σου, ότι δεν θα καταστρέψεις τα ιδανικά της. Την μεγάλωσα μόνη μου, το υπογραμμίζω αυτό, σύμφωνα με τις κρατικές παραδόσεις και δεν θέλω να πάρει κανέναν άλλο δρόμο. Το γεγονός ότι σε περίμενα 14 ολόκληρα χρόνια μου δίνει το δικαίωμα να στο ζητήσω αυτό.\n- Αυτό δα έλλειπε, είναι μία υποχρέωση που έχω και δεν την αρνούμαι. Τι άλλο;\n- Αυτή δεν ήταν η σημαντικότερη, το κυριότερο είναι ότι πρέπει να τα ξεχάσεις όλα.\n- ...Να, πρέπει να ξαναρχίζεις να ζεις φυσιολογικά...\nΤο ατμόπλοιο «Κούλου» ολοκλήρωσε το ταξίδι του στον όρμο Ναγκάγιεβο στις 14 Αυγούστου 1937. Μετέφερε μία μεγάλη ομάδα «εχθρών του λαού» για σαράντα πέντε μερόνυχτα. Η ζεστή ησυχία των καλοκαιρινών νυχτών, η βαθιά χαρά εκείνων που μετέφεραν σε θερμενόμενα βαγόνια των τριάντα έξι κρατουμένων. Οι άνθρωποι ήταν ευτυχισμένοι σαν μικρά παιδιά όταν ο ζεστός αέρας που έμπαινε από όλες τις χαραμάδες του βαγονιού, έκαιγε την χλωμή τους επιδερμίδα μετά τη φυλακή. Η ανάκριση είχε ολοκληρωθεί. Τώρα πια είχε ξεκαθαρίσει η κατάστασή τους, τώρα πια κατευθύνονταν προς την χρυσή Κολιμά, στα απομακρυσμένα στρατόπεδα, όπου, σύμφωνα με τις φήμες, ήταν παραδεισένια η διαμονή. Μόνο δύο άνθρωποι σε όλο το βαγόνι δεν χαμογελούσαν, εγώ (ήξερα τι θα πει απομακρυσμένο στρατόπεδο) και ένας κομμουνιστής της Σιλεσίας, ο Γερμανός Βέμπερ, ένας κρατούμενος της Κολιμά, τον οποίον είχαν πάει στην Μόσχα για να δώσει κατάθεση. Όταν κόπασαν τα γέλια, τα νευρικά γέλια των κρατουμένων, ο Βέμπερ μου έγνεψε με την μαύρη γενειάδα του και είπε: «Είναι παιδιά. Δεν ξέρουν ότι τους οδηγούν στη φυσική εξόντωση».\nΘυμάμαι ακόμη το Ομσκ με τα καταπληκτικά λουτρά, με τον στρατιωτικό ιατρικό ελεγκτή, όπου πλυμένη, φορώντας τα υγρά μετά την απολύμανση ρούχα, που μύριζαν λυσόλη, ήμασταν ξαπλωμένοι σε κάποια αυλή και κοιτούσαμε τον ζεστό φθινοπωρινό ήλιο, περικυκλωμένο από σταχτιά σύννεφα. Τα φύλλα των δέντρων ήταν πορφυρά. Μας είχε πλησιάσει ένας υπολοχαγός της N.K.V.D., χοντρός, ξυρισμένος, με περασμένα τα μεγάλα του δάχτυλα στη δερμάτινη ζώνη, η οποία μετά βίας συγκρατούσε την μεγάλη του κοιλιά. Ήταν ο «εκπρόσωπος» της N.K.V.D. που συνόδευε την ομάδα μεταγωγής. Μας ρώτησε αν έχουμε παράπονα. Όχι, δεν κάναμε παράπονα, γιατί ξέραμε πως ο υπολοχαγός δεν ήρθε να μας δει για να ακούσει παράπονα. Θυμάμαι πάρα πολύ καλά την πρησμένη από το λίπος μούρη του και τις χλωμές, αποστεωμένες φιγούρες μα και τα κατεβασμένα βλέμματα των κρατουμένων, το θυμάμαι πολύ καλά.\n- Εσείς, για παράδειγμα,- είπε, σκουντώντας με την γυαλισμένη μπότα του, τον κρατούμενο που ήταν δίπλα μου,- τι κάνετε όταν ήσασταν ελεύθερος;\n- Ήμουν υφηγητής μαθηματικών σε ανώτατο εκπαιδευτικό ίδρυμα.\nΛοιπόν, κύριοι υφηγητές, μάλλον δεν θα ξαναγυρίσετε στην δουλειά σας. Θα κάνετε πια άλλη δουλειά, πιο χρήσιμη...\nΌλοι ήταν σιωπηλοί. Ο υπολοχαγός συνέχιζε να αναπτύσσει την σκέψη του.\nΦυσικά, δεν μπορώ να συμβουλεύσω την κυβέρνηση, το κράτος, μα αν με ρωτούσαν τι να κάνουν μ' εσάς, θα τους έδινε την παρακάτω συμβουλή: θα πρέπει να τους πάτε σε κάποιο νησί του Βορρά, φερ' ειπείν στο νησί Βράνγκελ και να τους αφήσετε εκεί, διακόπτοντας κάθε επικοινωνία. Το πρόβλημα θα λυνόταν αμέσως. Σας πάνε όμως στα χρυσωρυχεία, θέλουν θα δουλέψετε στις στοές. Θα δουλέψετε λοιπόν κύριοι υφηγητές...\n- Κι εσύ γιατί είσαι εδώ;- ρώτησε ο υπολοχαγός στρεφόμενος προς τον Βολόντια Ιβανόφ, ένα κοκκινομάλλη γεμάτο τατουάζ από την κορυφή μέχρι τα νύχια. Η συμπόνια ήταν αισθητή στη φωνή του υπολοχαγού.\nΕγώ είμαι τρόφιμος του σωφρονιστικού καταστήματος Μπολσέφσκαγια. Με το άρθρο 58. Συνεργός.\nΚαι συνέχισε ο υπολοχαγός τον δρόμο του.\nΘυμάμαι το αμπάρι του ατμόπλοιου, όπου ήρθε στην παρέα μας κάποιος Χρενόφ, ένας πρησμένος και αργός τύπος. Ο Χρενόφ δεν είχε πράγματα μαζί του για την Κολιμά. Είχε όμως ένα βιβλίο με ποιήματα του Μαγιακόφσκι, στο οποίο είχε αφιέρωση του ποιητή. Σε όσους ήθελαν έβρισκε τη σελίδα και τους έδειχνε «Το αφήγημα του Χρενόφ για τις οικοδομές του Κουζνιέτσκ» και διάβαζε:\nΞέρω πως η πόλη θα χτιστεί.\nΞέρω πως οι κήποι θα ανθίζουν.\nΌταν τέτοιοι άνθρωποι υπάρχουν\nστην χώρα των σοβιέτ!\nΟ Χρενόφ υπέφερε από βαριά καρδιοπάθεια. Στην Κολιμά όμως έστελναν κουτσούς, εβδομηντάχρονους αλλά και φυματικούς στο τελευταίο στάδιο. Δεν υπήρχε έλεος για τους “εχθρούς του λαού”. Η βαριά ασθένεια έσωσε τον Χρενόφ. Έζησε ως ανάπηρος μέχρι το τέλος της ποινής του, αποφυλακίστηκε και πέθανε στην Κολιμά ως ελεύθερος επαγγελματίας. Ήταν ένας από τους ελάχιστους “τυχερούς”.\nΓιατί δεν ξέρω αν είναι τύχη, να γλιτώσεις μετά από τόσα δεινά και βάσανα ή να προλάβεις να πεθάνεις από τις κακουχίες.\nΘυμάμαι πολύ καλά πως τελείωσε η πέμπτη διαδρομή του «Κούλου».\nΣτον όρμο Ναγκάγιεβο το ατμόπλοιο έφτασε τη νύχτα και αποφάσισαν η αποβίβαση να γίνει το πρωί. Το πρωί βρήκα στο κατάστρωμα, έριξα μία ματιά γύρω μου κι αμέσως η καρδιά μου σφίχτηκε από την ταραχή.\nΕίχε ψιλόβροχο. Στην ακτή φαίνονταν διάφοροι γυμνοί λόφοι, τυλιγμένοι με σταχτιά σύννεφα. Τα παραπήγματα ήταν κυκλωμένα με συρματόπλεγμα. Ο δρόμος που χανόταν μακριά στον ορίζοντα, ανάμεσα σε αναρίθμητους λοφίσκους... Τρεις ημέρες μείναμε στο κέντρο μεταγωγών, μέσα σε αντίσκηνα, μουσκεμένα από την αδιάκοπη βροχή. Δουλεύαμε στην κατασκευή δρόμου προς τον όρμο Βεσιόλαγια. Φορτώναμε τα φορτηγά, ο δρόμος ήταν ανάμεσα στα βουνά, ανέβαινε ολοένα και πιο ψηλά και σε κάθε στροφή η παγωνιά δυνάμωνε, ο αέρας λιγόστευε και στις 20 Αυγούστου μας έφεραν και μας ξεφόρτωσαν στο χρυσωρυχείο «Παρτιζάνος» της Βόρειας Διεύθυνση Ορυχείων.\nΓιατί όμως θυμάμαι πως ήταν το πέμπτο δρομολόγιο του ατμόπλοιου “Κούλου” το 1937;\nΓιατί κατά τη διάρκεια δεκαπέντε χρόνων θυμόμουν αυτές τις ατελείωτες καταμετρήσεις, τις οποίες αποκαλούσαν «επιθεωρήσεις στρατηγού». Γιατί κατά την μεταγωγή από το ένα μέρος στο άλλο, από το ένα στρατόπεδο στο άλλο, κάθε φορά μας καταμετρούσαν με τον ίδιο τρόπο.\nΟ κρατούμενος στο στρατόπεδο κάθε μέρα του Θεού είναι υποχρεωμένος να απαντήσει σε μερικές ερωτήσεις.\nΠότε έφτασες στην Κολιμά;\nΜε ποιο ατμόπλοιο;\nΜε ποιο δρομολόγιο;\nΟι τελευταίες τρεις ερωτήσεις γίνονταν στους ελέγχους. Οι πρώτες, αρκετές φορές καθημερινά.\nΣτον άνθρωπο δεν αρέσει να θυμάται τ’ άσχημα. Πιο συχνά θυμάται τα καλά. Αυτός είναι ένας από τους σοφούς νόμους της ζωής, ένα στοιχείο προσαρμογής, μία λείανση των οξειών γωνιών. «Αν ο καθένας αντιμετωπιζόταν κατά τα πεπραγμένα του, τότε ποιος θα γλίτωνε τα χαστούκια». Τα λόγια αυτά του Άμλετ δεν είναι κάποιο αστείο, κάποιο ευφυολόγημα. Αν ο άνθρωπος δεν ήταν σε θέση να ξεχνάει, ποιος θα μπορούσε να αντέξει τη ζωή. Η τέχνη της ζωής είναι η τέχνη της λησμονιάς.\nΝα γιατί καμία φιλία δεν μπορεί να ανθίσει σε πολύ δύσκολες συνθήκες. Κανείς δεν θέλει να θυμάται τις πολύ δύσκολες συνθήκες. Η φιλία ανθίζει σε καταστάσεις «μεσαίων βαρών», όταν υπάρχει ακόμη αρκετό κρέας στα κόκαλα του ανθρώπου. Το τελευταίο κρέας μπορεί να θρέψει μόνο δύο αισθήματα: την κακία ή την αδιαφορία. Όλα όσα πρόκειται να αφηγηθώ, μοιραία θα είναι εξωραϊσμένα.\nΟ χρόνος το μόνο που κάνει είναι οι πραγματικές διαστάσεις των γεγονότων.\nΣτην Μόσχα συνέχιζαν να σκοτώνουν: τον Τουχασέφσκι, τον Γιακίρ, τον Ντζιντζιγιέφσκι, τον Σμίντ. Ο Γιεζόφ μίλησε στη σύνοδο της Κεντρικής Εκτελεστικής Επιτροπής και η ομιλία του αφορούσε τα στρατόπεδα εργασίας λέγοντας πως έχει «χαλαρώσει η πειθαρχία» σε αυτά, στα άρθρα των εφημερίδων ολοένα και πιο συχνά υπήρχαν φράσεις για την «φυσική εξόντωση του εχθρού», για την «αναγκαιότητα εξόντωσης των τροτσκιστών», το χρυσωρυχείο στο οποίο φτάσαμε ζούσε ακόμη την προηγούμενη «ευτυχισμένη» του ζωή. Στους αφιχθέντες μοίρασαν τις νέες χειμερινές στολές. Στο τσαγκαράδικο υπήρχε ένα βαρέλι με λίπος ψαριού απ’ όπου παίρναμε την αλοιφή. Οι νεοφερμένοι πήραν τριήμερη άδεια, άρχισαν να μαθαίνουν την «παραγωγή» - στοά, φτυάρι, λοστός, σιδηρογραμμές και καρότσι.\n«Η μηχανή της Ειδικής Διάσκεψης είναι δύο χερούλια και ένας τροχός»\nΤο ιατρείο ήταν άδειο. Οι νέοι δεν ενδιαφέρονταν για αυτή την υπηρεσία. Η δουλειά ήταν να ανοίγεις τρύπες, εκρήξεις, χειρωνακτική μεταφορά στη στοά, απ’ όπου μετέφεραν με κάρα στον ιμάντα, εκεί όπου γινόταν η πλύση. Βαριά δουλειά, μπορούσες όμως να κερδίσεις πολλά χρήματα - μέχρι δέκα χιλιάδες ρούβλια έναν καλοκαιρινό μήνα. Το χειμώνα λιγότερα. Στις μεγάλες παγωνιές, όταν η θερμοκρασία έπεφτε κάτω από τους 50 βαθμούς δεν δούλευαν. Το καλοκαίρι δούλευαν δέκα ώρες την ημέρα με μία αργία κάθε δέκα ημέρες. Η άδεια «μαζευόταν» και «χορηγούνταν» προκαταβολικά από την Πρωτομαγιά μέχρι την 7η Νοεμβρίου. Τον Δεκέμβριο δουλεύουν έξι, τον Ιανουάριο τέσσερις, τον Φεβρουάριο έξι, τον Μάρτιο 7, τον Απρίλιο 8, τον Μάιο και όλο το καλοκαίρι δέκα ώρες.\nΑν δουλέψετε καλά, θα μπορέσετε να στείλετε στο σπίτι λεφτά,- έλεγαν στους νεοφερμένους οι «ελεγκτές» κατά τη διάρκεια των ξεναγήσεων.\nΤο συσσίτιο ήταν τριών ειδών -των σταχανοβιτών, των πρωτοπόρων και το παραγωγικό. Στους σταχανοβίτες έδιναν ένα κιλό ψωμί και καλή σούπα. Όταν εκπλήρωνες κατά 110% το πλάνο σου τότε έδιναν το πρωτοποριακό συσσίτιο και από το 100% το παραγωγικό που ήταν οκτακόσια γραμμάρια ψωμί και λιγότερο φαγητό.\nΟ ιατρικός έλεγχος γινόταν για την κατάταξη σε τέσσερις κατηγορίες. Η τέταρτη ήταν οι υγιείς, η τρίτη οι όχι απολύτως υγιείς, αλλά εκείνοι που μπορούν να κάνουν οποιαδήποτε χειρωνακτική εργασία.\nΗ δεύτερη ήταν η ελαφρά χειρωνακτική εργασία\nΗ πρώτη ήταν οι ανάπηροι.\nΟ κρατούμενος που ανήκε στην δεύτερη ομάδα είχε δικαίωμα έκπτωσης 30%. Γι’ αυτό και εμφανίστηκαν οι «αρρώστιες των σταχανοβιτών», τις οποίες είχαν εκείνοι που δούλευαν σε βοηθητικές εργασίες και είχαν έκπτωση κατά τον υπολογισμό του συσσιτίου.\nΗ πιο ασύμφορη ομάδα ήταν η τρίτη. Συνήθως ήταν η ομάδα των ανθρώπων που έκαναν πνευματικές εργασίες. Τέτοιες δουλειές είναι εκείνες που λέγονταν Μπερζίνσκιγιε και οι οποίες υπήρχαν όταν φτάσαμε στο χρυσωρυχείο «Παρτιζάνος». Στην Μόσχα όμως είχε ήδη αποφασιστεί η μοίρα του Μπερζίν. Ήδη είχαν αρχίσει να συντάσσονται και να αποστέλλονται οι νέες διαταγές για το νέο κρασί που θα έμπαινε σε παλιά μπουκάλια. Ήταν ήδη έτοιμη η εγκύκλιος για το πως θα αλλάξουν τα παλιά μπουκάλια. Όλα αυτά τα έφεραν στην Κολιμά μετά από εμάς οι ταχυδρόμοι. Η πειθαρχία ήταν τέτοια που δεν μπορούσε ούτε καν μία τρίχα να πέσει από τα μαλλιά του κρατούμενου, αν η Μόσχα δεν έδινε την σχετική διαταγή. Η Μόσχα τα ήξερε όλα και αποφάσιζε την μοίρα κάθε ενός χωριστά για όλα τα εκατομμύρια των κρατουμένων. Η απόφαση ελήφθη στο κέντρο και αμέσως εστάλη υπηρεσιακώς προς τα κάτω, στην περιφέρεια.\nΤι λειτουργούσε σε αυτή την περίπτωση; Η αλυσιδωτή αντίδραση ή ο νόμος τις τριβής; Ούτε το ένα, ούτε το άλλο. Όλοι φοβούνται και όλοι εκτελούν τις άνωθεν εντολές. Όλοι προσπαθούν να τις εκτελέσουν. Και να αναφέρουν πως τις εκτέλεσαν. Φυσικά, η ζωή και ο θάνατος εδώ είναι πιο ρεαλιστικοί.\nΈνας τρομοκρατημένος δημοσιογράφος στην Μόσχα έγραφε ένα απειλητικό άρθρο για την εξόντωση των εχθρών και στην Κολιμά ένας ποινικός άρπαζε τον λοστό και σκότωνε τον γέρο «τροτσκιστή» κι έτσι τον θεωρούσαν «φίλο του λαού». Στο κέντρο του ορυχείου υπήρχε ένα αντίσκηνο, το οποίο έδειχναν σε κάθε νεοφερμένο με ιδιαίτερο σεβασμό. Εκεί ζούσαν 75 κρατούμενοι «τροτσκιστές», οι οποίοι αρνούνταν να πάνε στα καταναγκαστικά έργα. Τον Αύγουστο τους έδιναν το παραγωγικό συσσίτιο. Τον Νοέμβριο του εκτέλεσαν.\nΑπό τις αναμνήσεις του συγγραφέα Βαρλάμ Σαλάμοφ (1907 - 1982) «Περί Κολιμάς». Δημοσιεύτηκε στο βιβλίο: Βαρλάμ Σαλάμοφ, Νέο βιβλίο: αναμνήσεις, σημειωματάρια, αλληλογραφία, δικαστικοί φάκελοι. Μόσχα, εκδόσεις ΕΚΣΜΟ, 2004


Tupac Shakur | Pagenews.gr\nPagenews.gr / data / Tupac Shakur\nΟ Τουπάκ Αμάρου Σακούρ γνωστός και με τα καλλιτεχνικά ψευδώνυμα 2Pac και Makaveli, ήταν Αμερικανός ράπερ, μουσικός παραγωγός και ηθοποιός.\nΤο όνομα του 2PAC (Τουπάκ Αμάρου) προέρχεται από έναν αρχηγό των Ίνκα. Το πραγματικό όνομα του ήταν Λεσέϊν Πάρις Κρουκς. Μεγάλωσε ανάμεσα σε πολλά άτομα που ανήκαν στους Μαύρους Πάνθηρες, όπως η μητέρα του, η οποία τον ανέθρεψε μόνη της, αφού ο πατέρας του είχε εγκαταλείψει την οικογένεια, όταν ο Τούπακ ήταν ακόμη σε μικρή ηλικία. Αξιοσημείωτο είναι ότι, όταν η μητέρα του ήταν έγκυος στον Τούπακ, βρισκόταν στη φυλακή. Ο νεαρός Τούπακ ένιωθε πολλή μοναξιά και ξεκίνησε να ασχολείται επαγγελματικά με τη ραπ μουσική από τους Digital Underground το 1990.\nΟ Τούπακ αντιλήφθηκε ότι δεν μπορούσε να βρει την αναγνώριση που ήθελε με τους Digital Underground και αποχώρησε από αυτούς. Δημιούργησε το πρώτο του άλμπουμ, το 1991, με τίτλο «2Pacalypse now», το οποίο έγινε τελικά χρυσό και ξεχώρισε το σινγκλ «Brenda’s Got a Baby». Το 1993, ηχογράφησε το δίσκο «Strictly 4 my N.I.G.G.A.Z.», ο οποίος τον οδήγησε στις πρώτες θέσεις των πωλήσεων και τον καθιέρωσε ανάμεσα στους κορυφαίους της ραπ. Πούλησε τελικά πάνω από 1,5 εκατομμύριο αντίτυπα στις Η.Π.Α. και ξεχώρισε το χιτ «Keep Ya Head Up».\nΕν τω μεταξύ, είχε δημιουργήσει ένα ολόκληρο ρεύμα στη ραπ, το οποίο ο ίδιος ονόμασε Thug Life (Ζωή Αλήτη), εμπνευσμένος από τις κατηγορίες που του απέδιδαν. Μεγάλη επίσης ήταν η κόντρα του με διάφορους ράπερ της ανατολικής ακτής των ΗΠΑ και πιο συγκεκριμένα με τους Notorious B.I.G., Puff Daddy, Mobb Deep, Nas, Lil’ Kim, Jay-Z, Chino XL και Junior Mafia.\nΣτις 13 Φεβρουαρίου 1996 κυκλοφόρησε το «All Eyez on Me», το οποίο έφτασε στο νούμερο ένα και μάλιστα την πρώτη εβδομάδα κυκλοφορίας του. Τον Αύγουστο του 1996 τελείωσε την παραγωγή του τελευταίου του άλμπουμ (The Don Killuminati: The 7 Day Theory), που κυκλοφόρησε τον Νοέμβριο του ίδιου έτους. Έγινε τέσσερις φορές πλατινένιο και το τρίτο κατά σειρά άλμπουμ του 2pac που φτάνει στο νούμερο 1 του Billboard.\nΟ Τούπακ απεβίωσε στις 13 Σεπτεμβρίου 1996 (σε μία ανεξιχνίαστη υπόθεση), ενώ βρισκόταν στο απόγειο της δόξας του. Πιο συγκεκριμένα, στις 7 Σεπτεμβρίου είχε πάει να παρακολουθήσει, στο γήπεδο MGM Grand του Λας Βέγκας, έναν αγώνα μποξ μεταξύ του Μάικ Τάισον (Mike Tyson) και του Μπρους Σέλντον (Bruce Seldon).\nΟ Τάισον δεν άφησε και πολλά περιθώρια στον αντίπαλο του και έτσι ο αγώνας τελείωσε στον πρώτο κιόλας γύρο, αναδεικνύοντάς τον ως νικητή. Αργότερα, ο Τούπακ καθώς επέβαινε στο αυτοκίνητο του ιδιοκτήτη της εταιρίας του, στη θέση του συνοδηγού, κατευθυνόταν στο Club 662.\nΣτις 11:17 καθώς περίμεναν στο φανάρι, μία άσπρη κάντιλακ σταμάτησε δίπλα τους και από το πίσω παράθυρο πυροβόλησαν πέντε φορές τον Τούπακ. Αμέσως εξαφανίστηκαν, ενώ η μαύρη BMW που οδηγούσε ο Σουγκ Νάιτ, ξαφνικά έβαλε μπρος, έκανε αναστροφή και συγκρούστηκε στο πεζοδρόμιο στην απέναντι λωρίδα του δρόμου.\nΕπιτόπου, έφτασαν στο σημείο οι αστυνομικοί και τα ασθενοφόρα για να μεταφέρουν τους τραυματίες στο νοσοκομείο και να διερευνήσουν την σκηνή του εγκλήματος.\nΔύο μήνες μετά τον θάνατό του, κυκλοφόρησε ο δίσκος «The Don Killuminati: The 7 Day Theory». Αρκετές θεωρίες συνωμοσίας έχουν ακουστεί, αλλά μέχρι σήμερα δεν έχει βρεθεί ο δολοφόνος, του όπως πολλοί θεωρούν καλύτερου ράπερ όλων των εποχών.\nTupac Shakur με μια ματιά\nΉταν Αμερικανός ράπερ.\nΘεωρήθηκε ένας από τους καλύτερους στο είδος του.\nΔολοφονήθηκε το 1996.\nTupac Shakur σχετικές ειδήσεις:\nREPLAY Tribute 2Pac: Μια συλλογή που πρέπει να αποκτήσεις\nREPLAY Tribute 2Pac: Συλλογές αφιερωμένες σε ανθρώπους που άφησαν εποχή και το δικό τους λιθαράκι για να κάνουν αυτό τον κόσμο καλύτερο.\n19.09.2019 | 21:36


Kούλλης Νικολάου-Μαρίνος Κόνσολος: Η συμφιλίωση μετά την επεισοδιακή παραίτηση απο το Μπρούσκο - Ό,τι δε λέγεται, γράφεται εδώ\nHome Celebrity News Kούλλης Νικολάου-Μαρίνος Κόνσολος: Η συμφιλίωση μετά την επεισοδιακή παραίτηση απο το Μπρούσκο\nKούλλης Νικολάου-Μαρίνος Κόνσολος: Η συμφιλίωση μετά την επεισοδιακή παραίτηση απο το Μπρούσκο\nCHNEWS 9:02:00 μ.μ. Celebrity News,\nΑυτή κι αν είναι συμφιλίωση.Ο Μαρίνος Κόνσολος και ο Κούλλης Νικολάου άφησαν στην άκρη τα παλιά και φωτογραφήθηκαν μαζί στην επίσημη παρουσίαση προγραμμάτων του Αλφα Ελλάδος.Ας πάρουμε όμως τα πράγματα από την αρχή.\nΜετά την απόφαση του Μαρίνου Κόνσολου να αποχωρήσει από την σειρά Μπρούσκο τρία χρόνια πριν, οι σχέσεις του αγαπημένου ηθοποιού τόσο με τον Κούλλη Νικολάου αλλά και τον Ανδρέα Γεωργίου είχαν «παγώσει» χωρίς να υπάρχει καμιά επικοινωνία μεταξύ τους όσα και αν τους ένωναν τα τελευταία χρόνια.\nΑς θυμηθούμε τι δήλωνε τότε ο Ανδρέας Γεωργίου:Τι πραγματικά συμβαίνει με τον Μαρίνο Κόνσολο, τον »Αντώνη’ και τηλεοπτικό σύζυγο της Αναστασίας Γιαννακάκη.«Όντως, ισχύει ότι ο Μαρίνος φεύγει από τη σειρά μας. Ήταν καθαρά δική του απόφαση και όλοι, φυσικά, τη σεβαστήκαμε. Ο Μαρίνος κάνει ραδιόφωνο στην Κύπρο, κάνει θέατρο, κάνει πολλά. Σε συνεννόηση που είχαμε με τη σεναριογράφο της σειράς, Βάνα Δημητρίου, καταλήξαμε να μην »κλείσει» οριστικά ο ρόλος του Αντώνη, ώστε να επιστρέψει ο Μαρίνος, όποτε το θελήσει. Για για να προλάβω κάποιους, δεν υπήρξε ποτέ παρεξήγηση ή διαφωνία ή τσακωμός. Πάντα είχαμε και έχουμε καλή σχέση με όλους. Εύχομαι καλή επιτυχία στον Μαρίνο, σε ό,τι κι αν κάνει και πιστεύω ότι θα ξανασυναντηθούμε».\nΑλλά και τι έλεγε τότε ο Μαρίνος Κόνσολος:«Με αυτούς τους ανθρώπους είμαι φίλος. Δηλαδή, με τον Ανδρέα είμαστε παραπάνω από επτά χρόνια φίλοι και έχουμε ζήσει πολλές στιγμές της ζωής μας μαζί, και καλές αλλά και κακές. Με έβλεπε και στα γυρίσματα, πίσω από τις κάμερες, ότι κάτι δεν πάει καλά με την πάρτη μου» τόνισε ο γνωστός ηθοποιός στο Mytv.\nΣτην ερώτηση που του έγινε σχετικά με το τι ήταν τελικά το «Μπρούσκο» για εκείνον και για το αν θα το έκανε ξανά, ο Μαρίνος Κόνσολος απάντησε:«Βεβαίως και θα το έκανα ξανά, αλλά με άλλους όρους, που ίσως θα έβαζα αυτή τη φορά εγώ, με κάποια άλλα δεδομένα και σε άλλη χρονική στιγμή, θέλω να δουλέψω ξανά με τα παιδιά αυτά. Να φανταστείς ότι τηλεοπτικά από το 2010 που τελείωσα τη σχολή μέχρι και σήμερα δεν έχω δουλέψει με κανέναν άλλο παρά μόνο με τον Ανδρέα και τη Βάνα. Αυτοί μου έδωσαν την ευκαιρία να βγω στον χώρο και να δείξω πράγματα, θα το έκανα ξανά, αλλά θα το σκεφτόμουν περισσότερο! Θα αναθεωρούσα κάποια πράγματα και θα ανασυγκροτούσα κάποια άλλα.»\nΑναρτήθηκε από CHNEWS στις 9:02:00 μ.μ.